title: Este (ratsastus)

text:
Rataesteratsastuksessa ratsukko saa virhepisteitä muun muassa pudotuksista eli siitä, että jokin esteen osa putoaa tai kaatuu hevosen jalan osuttua siihen. Ainakin esteen ylin osa onkin aina melko herkästi putoava. Estemateriaaleina käytetään pystysuoria estetelineitä (-kannattimia) sekä niiden varaan ripustettavia osia, kuten puisia tai muovisia puomeja tai lankkuja (jotka yleensä on maalattu raidallisiksi), sekä esimerkiksi tynnyreitä ja laatikoita. Esteiden täytteinä voidaan käyttää esimerkiksi kukkaistutuslaatikoita. Este saattaa myös muodostua matalasta vedellä täytetystä haudasta, joka usein on pressulla vuorattu, tai tällainen hauta voi kuivana tai vedellä täytettynä toimia esteen osana.
Maastoesteet koostuvat lähinnä luonnonmateriaaleista (tukit ja paksut puunrungot, risut ja risukot, olkipaalit) ja luontaisista tai muokatuista maastonmuodoista (maarakenteet, ojat ja vesistöt). Ne ovat sekä ulkonäöltään että rakenteeltaan hyvin kiinteitä ja usein pysyvästi paikallaan, mutta esimerkiksi kumoonratsastuksen sattuessa rakenteita on pystyttävä tarpeen vaatiessa nopeastikin purkamaan. Rataesteratsastuksesta poiketen maastoesteen ei ole tarkoitus hajota kosketuksesta, vaan se pyritään rakentamaan niin jykevän ja kunnioitusta herättävän näköiseksi, että hevonen joko hyppää sen kunnolla tai kieltäytyy hyppäämästä. Turvallisuussyistä hevoselle pyritäänkin antamaan mahdollisuus kiertää este, jos sen rohkeus ei hyppäämiseen riitä.


title: Este (ratsastus)

text: Moni yksittäinen maastoeste on rataesteratsastuksen sarjaesteiden tapaan kokonaisuus, joka koostuu useista hypyistä. Osahyppyjen välillä hevonen saattaa joutua esimerkiksi laukkaamaan ylä- tai alamäkeen. Yleistä on myös se, että hevonen joutuu hyppäämään alas veteen tai vedestä ylös rantapenkereelle tai vedessä olevien esteiden yli.


title: Este (ratsastus)

text: Perustyyppien lisäksi maastoradoilla nähdään muunkinlaisia luonnonmateriaaleista (lähinnä puurakenteet) ja maastonmuodoista koottuja esteitä. Maastoradat vaativat hevoselta rohkeutta, mutta hevosen on aina ajoissa voitava nähdä kaikki mitä sen turvallisesti edetäkseen tarvitsee esteistä ja reitistä nähdä. Kiinteiden esteiden on myös oltava kiinteän näköisiä, jotta hevonen osaa varoa osumasta niihin. Radat rakennetaan siten, että niillä eteneminen ja esteiden ylittäminen sujuvat parhaiten hevosen laukatessa koko ajan reippaasti ja halukkaasti.


title: Stachybotrys chartarum

text: Stachybotrys chartarum on kosteusvaurioiden yhteydessä tavattu homesieni, joka kykenee tuottamaan mykotoksiineja. Homekasvusto näyttää tummanharmaalta tai mustalta. Homesieni muodostaa usein bakteerien kanssa sekakasvustoja.


title: Stachybotrys chartarum

text: Stachybotryksen itiöiden on todettu olevan terveydelle haitallisia ja koe-eläinten on osoitettu kuolevan sisäisiin verenvuotoihin, jos niiden keuhkoihin joutuu suuria määriä Stachybotryksen itiöitä.


title: Timation

text: Timation oli Yhdysvaltain laivaston Naval Research Laboratoryn kehittämiä kokeellisia paikannussatelliitteja, joita kehitettiin vuodesta 1964 alkaen korvaamaan Transit. Timation perustui tarkkaan aikasignaaliin, kuten siitä kehitetty GPS myöhemmin. Ensimmäinen Timation-satelliitti laukaistiin 31.5.1967. Timation-2 lensi vuonna 1969. Timationin ja Yhdysvaltain ilmavoimien Project 621B-hankkeen tulokset yhdistettiin GPS:n perustaksi. .


title: A-GPS

text: Assisted GPS (lyhyesti A-GPS) eli avustettu satelliittipaikannus on matkapuhelimia ja muita matkapuhelimen sisältämiä paikanninlaitteita varten kehitetty GPS-versio, jossa laitteen GPS paikanninta avustetaan matkapuhelinverkon kautta saatavalla tiedolla. A-GPS voi saada avusteen myös esimerkiksi kiihtyvyysantureilta tai lasergyroskoopilta.


title: A-GPS

text: AGPS kattaa monenlaisia tekniikoita.


title: A-GPS

text: Yleensä ilman avustettua signaalia GPS-vastaanotin vaatii vähintään neljä näkyvää GPS-satelliittia määrittääkseen paikkansa. Riippuen avusteen tyypistä, A-GPS:n avulla on mahdollista määrittää paikka, vaikka näkyviä satelliitteja olisi vähemmän.


title: A-GPS

text: Vastaanottimien herkkyyden ja toimintanopeuden parantuminen A-GPS:n myötä on johtanut siihen, että jopa sisätiloissa nopeasti toimivia GPS -vastaanottimia on kyetty rakentamaan matkapuhelimiin, joissa on jouduttu tekemään kompromisseja GPS-antennin, virrankulutuksen ja koon suhteen. Samoin A-GPS on auttanut merkittävästi erilaisten henkilö- ja eläinpaikantimien toimintaa.


title: Yrjänä

text: Yrjänä on suomalainen miehen etunimi, yksi maanviljelijää tarkoittavan kreikkalaisen "Georgios"-nimen suomalaisista muunnelmista. Georgios on ollut nimenä kuuluisalla varhaiskristillisellä pyhimyksellä, joka Suomessa tunnetaan paremmin nimellä Pyhä Yrjö tai myös Pyhä Yrjänä. Hänen muistopäivänään, 23. huhtikuuta, on Suomessa Yrjänän sekä myös Yrjön, Jyrkin, Jyrin ja Jorin nimipäivä.


title: Yrjänä

text: Suomessa oli huhtikuuhun 2016 mennessä 943 henkilölle annettu nimi Yrjänä. Yrjänä on myös sukunimi. Tunnettuja henkilöitä, joilla on tämä sukunimi:


title: Zaliv

text:
Zaliv oli sarja neuvostoliittolaisia paikannussatelliitteja. Zaliv oli käytössä 1973-1978. Se toimi myös tietoliikennesatelliittina.
Ne raknsi NPO Prikladnoi Mekhaniki (NPO PM).


title: SiN Episodes

text: SiN Episodes on Ritual Entertainmentin kehittämä ja Valve Corporationin julkaisema FPS-peli, joka jatkaa vuonna 1998 julkaistun SiN- pelin tarinaa. Pelin ensimmäinen episodi, Emergence, julkaistiin vuonna 2006, ja se käyttää pelimoottorinaan Half-Life 2:en Source Engine -pelimoottoria. Pelille suunniteltiin yhteensä yhdeksän episodia, mutta ensimmäisen episodin julkaisun jälkeen Ritual Entertainment ostettiin ja pelin kehitys on sen vuoksi keskeytetty, tai jopa kokonaan peruutettu.


title: SiN Episodes

text: Pelaaja ottaa alkuperäisen SiN-pelin päähenkilön, HardCorpsin johtajan, eversti John R. Bladen roolin. Tavoitteena on saada pidätettyä Freeport Cityn huumeparoni Viktor Radek, joka on yhteistyössä SiNTekin pääjohtajan, Elexis Sinclairen, kanssa. Bladen apuna on alkuperäisestä SiN-pelistä tuttu hakkeri JC Armack ja uutena jäsenenä Bladen tiimissä toimii nuori nainen nimeltä Jessica Cannon.


title: Sara@crazymail.com

text: Sara@crazymail.com on vuonna 1998 ilmestynyt Tuija Lehtisen kirjoittaman Sara-nuortenkirjasarjan ensimmäinen osa. Sarjan muut osat ovat "Nottingham kesällä kello 6", "Sara ja levottomat jalat" ja "Missä olet, Sara?".


title: Sara@crazymail.com

text: Kirja kertoo helsinkiläisestä punkkaritytöstä, 16-vuotiaasta Sara Niinistöstä, joka esiintyi myös Lehtisen aiemmassa teoksessa "Asvalttisoturi" (1997). Sara joutuu hankaluuksiin myytyään kaverinsa huumeet. Äiti pakottaa Saran muuttamaan enonsa luokse tuppukylään, jossa hän käy kymppiluokkaa. Koulussa hän tutustuu kiinnostavaan ihmiseen. Sara on luonteeltaan itsepäinen, itsenäinen ja villi. Hän saa käyttää enonsa luona olevaa internetyhteyttä ja löytää sieltä Markin, jolle purkaa ajatuksiaan.


title: Sara@crazymail.com

text: Lehtinen sai teoksesta Pirkanmaan Plättä -palkinnon vuonna 1999.


title: Barry White – The Ultimate Collection

text: Barry White - The Ultimate Collection on Barry Whiten kokoelma-albumi vuodelta 2000.


title: Engaeus

text: Engaeus on "Parastacidae"-heimoon kuuluva rapujen suku, joka esiintyy ainoastaan Kaakkois-Australiassa ja Tasmaniassa. Siitä tunnetaan 35 lajia. Nämä ravut elävät mutaan kaivamissaan käytävissä, joista työntyy esiin savupiippumainen putki.


title: Papadópoulos

text: Papadópoulos () on kreikkalainen sukunimi.


title: Papadópoulos

text: Tunnettuja Papadopoulos-nimisiä:


title: Austrothelphusa

text: Austrothelphusa on Australian ja Oseanian alueella makeassa vedessä elävien taskurapujen suku, josta tunnetaan seitsemän lajia. Australiassa lajisto on keskittynyt Queenslandiin, mutta "Austrothelphusa transversa" esiintyy laajalti muuallakin. Aikuisten taskurapujen selkäkilpi on korkeintaan viiden sentin levyinen.


title: Austrothelphusa

text: "Austrothelphusa"-äyriäiset elävät monenlaisissa pienvesissä, joissa, puroissa, vesikuopissa, lähteissä, suomailla ja tilapäislammikoissa. Ne kaivavat käytäviä savisiin joenpenkkoihin tai kosteaan maaperään. Kuivan kauden tullen ne voivat tukkia käytävän suun savella ja säilyä siellä kosteuden turvin hengissä seuraavaan sadeaikaan.


title: Austrothelphusa

text: Naaraan munista syntyy suoraan pieniä aikuisen kaltaisia poikasia, ilman toukkavaihetta, ja naaras kantaa näitä pyrstönsä alla.


title: Syncarida

text: Syncarida on kuoriäyriäisten luokkaan sisältyvä ylälahko. Siihen kuuluu kaksi lahkoa, "Anaspidacea" ja "Bathynellacea", ja näissä kuusi heimoa ja kuutisenkymmentä sukua.


title: Syncarida

text: "Syncarida"-lahkoja pidetään alkeellisimpana "Eumalacostraca"-ryhmän äyriäisistä. Niiden ruumis on yleensä tasapaksun jaokkeinen, selkäkilpeä niillä ei ole. Ne ovat tyypillisesti makean veden eläimiä. Monet lajit elävät maanalaisissa vesissä tai vedenpohjan maaperän sisällä.


title: Anaspididae

text: Anaspididae on äyriäisheimo "Anaspidacea"-lahkossa. Heimo käsittää kolme sukua ja viisi lajia, jotka kaikki esiintyvät Tasmaniassa. Lajeja pidetään elävinä fossiileina.


title: Død snø

text: Død snø () on norjalainen kauhukomedia. Elokuvan ensi-ilta oli vuonna 2009, ja sen on ohjannut Tommy Wirkola. Suomessa elokuva on esitetty marraskuussa 2009 Night Visions -festivaalilla, missä se sai yleisöpalkinnon, ja televisiossa Nelosella 9. huhtikuuta 2011.


title: Død snø

text: Vuonna 2014 elokuva sai Wirkolan ohjaaman jatko-osan "Død snø 2".


title: Død snø

text: Lääketieteen opiskelijoista koostuva kaveriporukka (Hanna, Roy, Martin, Erlend, Liv, Chris ja Vegard) lähtee Vegardin tyttöystävän (Sara) mökille pääsiäisen viettoon.


title: Død snø

text: Myöhään illalla mökille saapuu outo kulkija. Mies kertoo toisen maailmansodan aikaisista natsimiehittäjistä, jotka terrorisoivat läheisen kylän asukkaita ja varastivat arvoesineitä. Lopulta kyläläiset nousivat vastarintaan ja tappoivat osan natseista, mutta loput pääsivät pakoon varastettujen esineiden kanssa. Kyläläiset olettivat, että he jäätyivät vuorille, joilla myös Saran mökki sijaitsee. Myöhemmin yöllä kulkijan lähdettyä ja pystytettyä teltan aukealle natsizombit tappavat hänet.


title: Død snø

text: Seuraavana päivänä Vegard lähtee moottorikelkallaan etsimään Saraa, jonka olisi jo pitänyt tulla mökille. Saran sijaan hän löytääkin kulkijan kuolleena teltastaan. Myöhemmin jatkaessaan Saran etsimistä hän putoaa lumen läpi luolaan, jossa on natsien aseita, lippu ja Saran pää.


title: Død snø

text:
Erlend löytää mökin lattian alta rasian, joka sisältää kultakoruja ja kolikoita – niitä natsizombit havittelevat. Tämän jälkeen zombit hyökkäävät ja tappavat kaikki opiskelijat paitsi Martinin,jonka rooli jatkuu Dead Snow 2:sessa.
Kriitikko Arto Pajukallion mukaan kieli poskessa leikittelevä verinen kauhuelokuva saa aiheestaan taitavasti irti kaikki.


title: Zujevka

text: Zujevka () on kaupunki Kirovin alueella Venäjällä. Se sijaitsee Vjatkan sivujoen Tšeptsan varrella 121 kilometriä Kirovista itään. Kaupunki on Zujevkan piirin keskus. Sen kautta kulkee Kirovin ja Permin välinen rautatie. Asukkaita on 12 400 henkeä (vuonna 2005).


title: Zujevka

text: Zujevka on saanut alkunsa samannimisen rautatieaseman ympärille vuoden 1895 jälkeen syntyneestä asutuksesta. Vuonna 1929 siitä tuli piirikeskus ja vuonna 1944 kaupunki. Nykyään siellä on vaunuvarikko, konepaja- ja elintarviketeollisuutta.


title: Turner

text: Turner oli yhdysvaltalainen kilpa-autovalmistaja, joka osallistui Indianapolis 500 kilpailuun kaudella 1953. Tallin kuljettaja Mike Nazaruk keskeytti kilpailussa kierroksella 146 vaihteistovikaan.


title: Marchese

text: Marchese oli yhdysvaltalainen kilpa-autovalmistaja, joka osallistui Indianapolis 500 -kilpailuun kausina 1950 ja 1951. Myron Fohr oli ensimmäisessä kilpailussa 11 ja Chuck Stevenson keskeytti toisessa kierroksella 93 tulipaloon.


title: Elder

text: Elder oli yhdysvaltalainen kilpa-autovalmistaja, joka osallistui Indianapolis 500 kilpailuun kaudella 1959. Tallin kuljettaja Ray Crawford keskeytti kilpailussa kierroksella 115 onnettomuuden seurauksena.


title: Ewing

text: Ewing oli yhdysvaltalainen kilpa-autonvalmistaja, joka osallistui Indianapolis 500 -kilpailuun kausina 1950 ja 1960. Jimmy Davies oli ensimmäisessä kilpailussa 17, ja toisessa kilpailussa Eddie Sachs ja Al Herman keskeyttivät teknisiin ongelmiin.


title: Sverigetopplistan

text: Sverigetopplistan on ruotsalainen musiikkilista, joka seuraa viikoittain musiikin myyntiä Ruotsissa. Nykyisellä nimellään Sverigetopplistan aloitti vuonna 2007. Sitä edelsivät "Topplistan" vuosina 1975–1997 ja "Hitlistan" 1998–2007.


title: Emma Claesson

text: Emma Claesson (os. Engstrand, s. 14. joulukuuta 1977) on ruotsalainen suunnistaja ja MM-mitalisti. Hän edustaa ruotsalaista Stora Tuna IK:ta.


title: Emma Claesson

text: Roskilden EM-kilpailuissa 2004 Claesson, tuolloin vielä Engstrand, voitti pitkällä matkalla hopeaa ja sprintissä pronssia. Seuraavana vuonna Aichin MM-kilpailuissa hän voitti pronssia viestissä joukkuetovereinaan Jenny Johansson ja Karolina Arewång-Höjsgaard. Otepään EM-kilpailuissa 2006 hän voitti pronssia viestissä. Kiovan MM-kilpailuissa 2007 Engstrand voitti viestihopeaa joukkuetovereinaan Annika Billstam ja Helena Jansson. Ensimmäisen arvokisakultansa hän voitti Ventspilsin EM-kilpailujen viestissä vuonna 2008. Samoissa kisoissa hän voitti myös pitkältä matkalta pronssia. Trondheimin MM-kilpailuissa 2010 Claesson voitti pronssia pitkältä matkalta.


title: Emma Claesson

text: Suunnistuksen maailmancupin kokonaiskilpailussa Claesson, tuolloin nimellä Engstrand, sijoittui viidenneksi vuosina 2004, 2005 ja 2006. Hän on voittanut maailmancupin osakilpailun kolme kertaa. Hän voitti O-Ringenin vuonna 2005.


title: Nivelkotilot

text: Nivelkotilot ("Polyplacophora") on yksi nilviäisten pääjakson luokista.


title: Nivelkotilot

text: Nivelkotilot ovat merieläimiä, joiden kuori muodostuu kahdeksasta erillisestä, toisiinsa niveltyvästä kalkkisesta kuorilevystä, jotka kattavat tarkkaan pohjassa liikkuvan eläimen yläpinnan. Kuorilevyjä pitää yhdessä niitä ympäröivä kehikko ("perinotum"). Alapinnalla on voimakas jalka, jolla nilviäinen liikkuu hitaasti pohjassa ja jolla se voi takertua tiukasti alustaansa. Jalkaa ympäröivät kidusrivit. Jalkaan liittyy välittömästi nivelkotilon pää. Nivelkotilolla on raastinkieli ("radula"), joka voi kattaa kolmanneksen alapinnasta. Sukupuolet ovat yleensä erilliset ja hedelmöitys on ulkoinen, mutta myös parittelevia lajeja tunnetaan.


title: Nivelkotilot

text: Nivelkotiloja tunnetaan noin 750 lajia. Useimmat elävät matalassa vedessä tai vuorovesirannoilla, tyypillisesti kalliopohjilla, kivien alla tai halkeamissa. Jotkut lajit elävät syvemmällä, jopa 6000 metrissä. Poikkeuksellisen suuri nivelkotilo on 33 cm pitkä "Cryptochiton stelleri".


title: Matti Vanhanen (jalkapalloilija)

text: Matti ”Lane” Vanhanen (s. 8. maaliskuuta 1944) on suomalainen entinen jalkapalloilija ja jääpalloilija.


title: Matti Vanhanen (jalkapalloilija)

text: Jalkapallossa hyökkääjänä pelannut Vanhanen edusti koko uransa ajan Mikkelin Palloilijoita vuosina 1960–1979. Hän voitti MP:ssa Suomen Cupin 1970 ja 1971 sekä SM-hopeaa 1970 ja 1972. Vanhanen pelasi seurassa kaikkiaan 235 pääsarjatason ottelua, joissa hän teki 89 maalia. Lisäksi Vanhasen tilillä on 107 maalia 1. divisioonassa. Hän on edelleen pääsarjan maalintekijätilastossa sijalla 29. Vanhanen pelasi myös maajoukkueessa yhden A-maaottelun 1970.


title: Matti Vanhanen (jalkapalloilija)

text: Jääpallossa Vanhanen edusti Mikkelin Palloilijoita ja Mikkelin Kamppareita. Hän voitti MP:ssa Suomen mestaruuden 1968. Vanhanen teki urallaan 215 maalia ja pelasi myös maajoukkueessa yhden B-maaottelun.


title: Matti Vanhanen (jalkapalloilija)

text: Pelaajauran jälkeen Matti Vanhanen toimi Mikkelin Palloilijoissa erilaisissa johtotehtävissä. Hän oli muun muassa seuran puheenjohtaja vuosina 1993–2003. Vanhanen palkittiin seuran kunniapuheenjohtajuudella 2009.


title: The Ultimate Collection

text: The Ultimate Collection tai Ultimate Collection on monien kokoelmalevyjen nimi:


title: Alankomaat kesäolympialaisissa 1936

text: Alankomaat osallistui Berliinin kesäolympialaisiin 1936 129 urheilijan joukkueella. Maa saavutti urheilulajeissa 17 mitalia, joista kuusi oli kultaisia, neljä hopeisia ja seitsemän pronssisia. Uimari Rie Mastenbroek voitti näissä olympialaisissa kolme kultamitalia ja yhden hopeamitalin. Kisojen mitalitilastossa Alankomaat sijoittui yhdeksännelle sijalle.


title: Onsilojäätikkö

text:
Onsilojäätikkö ylhäällä vuoristossa olevassa vuoren kyljen painumassa, onsilossa ("cirque") oleva jäätikkö, joka ei virtaa alas laaksoon. Tämä johtuu lumentulon vähyydestä.
Sitä vastoin laaksojäätikkö virtaa alas laaksoon.


title: Itä-Suomen yliopiston ylioppilaskunta

text: Itä-Suomen yliopiston ylioppilaskunta (ISYY) on 1. tammikuuta 2010 virallisesti toimintansa aloittanut ylioppilaskunta. Sen jäseniä ovat automaattisesti kaikki Itä-Suomen yliopistossa (Joensuun, Kuopion tai Savonlinnan kampuksilla) perustutkintoa suorittavat opiskelijat, sekä vapaaehtoisesti jatko-opiskelijat ja ulkomaalaiset vaihto-opiskelijat.


title: Itä-Suomen yliopiston ylioppilaskunta

text: ISYY aloitti päätöksenteon 1. syyskuuta 2009 aikaisemmin keväällä valitun edustajiston voimin. Kuopion yliopiston ylioppilaskunta (KYY) ja Joensuun yliopiston ylioppilaskunta (JoYY) lakkasivat emoyliopistojensa tavoin olemasta vuoden 2010 alussa, kun uusi ylioppilaskunta aloitti virallisesti. JoYY:n ja KYY:n varat ja vastuut – käytännössä ylioppilaskuntien Kuopion ja Joensuun toimitilat sekä joitakin kahviloita ja saunatiloja – siirtyivät ISYYlle. Ylioppilaskunnan ylintä toimivaltaa käyttää edustajisto, joka valitaan kahden vuoden välein. Toimeenpanovaltaa käyttää hallitus. Vuonna 2018 edustajiston puheenjohtajana toimii Jonni Nykänen.


title: Itä-Suomen yliopiston ylioppilaskunta

text: JoYY ja KYY aloittivat jo vuoden 2009 alussa julkaisemaan Itä-Suomen ylioppilaslehteä Uljasta, jonka päätoimittaja on Jarkko Kumpulainen. ISYY on Suomen ylioppilaskuntien liiton (SYL) jäsen.


title: Itä-Suomen yliopiston ylioppilaskunta

text: Ylioppilaskunnan ensimmäiset edustajistovaalit käytiin maalis-huhtikuussa 2009. Äänioikeutettuja olivat tulevan Itä-Suomen yliopiston, eli Joensuun yliopiston Joensuun ja Savonlinnan sekä Kuopion yliopiston Kuopion kampuksilla opiskelevat, JoYY:hyn tai KYY:hyn kuuluvat opiskelijat. Vaali keskeytettiin 26. maaliskuuta ja otettiin uudelleen alusta, koska sähköinen äänestys tuotti ongelmia ja ehdokaslistojen numeroinnissa oli tapahtunut virhe.


title: Itä-Suomen yliopiston ylioppilaskunta

text: Vaalimuotona oli suhteellinen, avoin listavaali (Sainte-Laguën menetelmä). Puoluepoliittisia, ainejärjestöpohjaisia ja sitoutumattomien listoja asetettiin. Ainejärjestölistat (Kuolo = Kuopion lääketieteen opiskelijat, Fortis = Kuopion farmasian opiskelijat, Hyeena = Kuopion ympäristöala ja fysiikka) olivat kaikki Kuopiosta. Vihreiden listoja lukuun ottamatta puoluepoliittiset listat eivät olleet paikkakuntakohtaisia.


title: Itä-Suomen yliopiston ylioppilaskunta

text: Ylioppilaskunnan järjestyksessään toiset edustajistovaalit käytiin loka-marraskuussa 2011. Vaalit olivat jälleen sähköiset, mutta ongelmilta vältyttiin. Vaaleissa ehdokkaita asetti 9 listaa. Äänestysaktivisuus nousi 28,2 %:iin.ISYYn logo paljastettiin Kuopiossa 22. huhtikuuta 2009. Logon tehnyt graafinen suunnittelija Anssi Kuronen kertoi idean kolmiosta tulleen yhdistyvien kampusten sijoittumisesta kartalla. Kolmion kärjet sijoittuvat samoihin kohtiin kuin Kuopio, Joensuu ja Savonlinna kartalla. Kolmion sisään leikkautuva lyyra kertoo puolestaan yliopistojen historiasta. Kuronen suunnitteli myös ylioppilaskunnan nettisivut.


title: Itä-Suomen yliopiston ylioppilaskunta

text: Joensuun toimipaikka sijaitsi aluksi Suvantokadulla, josta tilat hankittiin 2008. Aikaisemmin JoYY:n toimitilat olivat Pielisjoen linnassa (1972–1984) ja Opiskelija-asuntosäätiö Joensuun Ellin omistamassa Joensuun ylioppilastalossa Niskakadulla (1985–2008).


title: Itä-Suomen yliopiston ylioppilaskunta

text: Ylioppilastalo valmistui vuonna 1985 Niskakadun ja Koulukadun kulmaan. Kyse on Joensuun Ellin talosta, josta JoYY varasi 300 neliömetriä toimistoiksi, kirjakahvila Lyyralle ja studioteatteri Montulle. JoYY:sta tuli Ellin vuokralainen 1992. Vuonna 1996 talo remontoitiin. Kerubin kuppila avautui Lyyran paikalle 2003. Ylioppilaskunta muutti talosta 2008 ostettuaan omat tilat Suvantokadulta. Ylioppilastalon seinässä on Teppo Laurinollin reliefiteos.


title: Itä-Suomen yliopiston ylioppilaskunta

text: Vuonna 2012 ylioppilaskunta muutti Joensuussa Itä-Suomen yliopiston kampukselle Haltia-rakennukseen.


title: Itä-Suomen yliopiston ylioppilaskunta

text: Ylioppilaskunta omistaa Suvantokadun tilan, jota se vuokraa sauna- ja kokoustilana. Tilaa kutsutaan nimellä Suvas.


title: Itä-Suomen yliopiston ylioppilaskunta

text: Ylioppilaskunnalla on Kuopion kampuksella toimisto-, kokous ja juhlatilat Studentialla. Lisäksi Studentialla on myös erillinen bändikämppä. Ylioppilaskunnan omistuksessa olevaa tilaa Studentialla sanotaan Lukemaksi. Tiloissa toimi aiemmin myös ylioppilaskunnan kahvila.


title: Itä-Suomen yliopiston ylioppilaskunta

text: Ylioppilaskunnalla on lisäksi erillinen Tiukanlinna-niminen rakennus, jossa on cateringpalvelu saatavana ja erillisiä juhla- ja kokoustiloja.


title: Itä-Suomen yliopiston ylioppilaskunta

text: Ylioppilaskunnalla on toimisto Savonlinnan kampuksella kesään 2018 saakka.


title: Makedonian koripallomaajoukkue

text: Makedonian koripallomaajoukkue edustaa Makedoniaa koripallon miesten maajoukkuekilpailuissa. Sitä hallinnoi Makedonian koripalloliitto.


title: Makedonian koripallomaajoukkue

text: Makedonian maajoukkue on pelannut neljä kertaa EM-kilpailujen lopputurnauksessa. Ranskan kisoissa 1999 se hävisi alkulohkonsa otteluissa Ranskalle, Jugoslavialle ja Israelille sijoittuen lopullisessa rankingissa kolmanneksitoista. Puolan EM-kilpailuissa 2009 Makedonia voitti alkulohkossa Israelin sekä hävisi Kreikalle ja Kroatialle. Jatkolohkossa se voitti Saksan 86–75, mutta hävisi Ranskalle ja Venäjälle. Joukkueen lopullinen sijoitus oli yhdeksäs. Liettuan EM-kilpailuissa 2011 Makedonia sijoittui neljänneksi. Se voitti alkulohkonsa kukistettuaan Kroatian, Kreikan, Suomen ja Bosnia ja Hertsegovinan sekä hävittyään Montenegrolle. Jatkolohkossa se voitti Georgian ja Slovenian sekä hävisi Venäjälle sijoittuen toiseksi. Puolivälieräottelussa Makedonia voitti isäntämaa Liettuan pistein 67–65. Välieräottelussa se hävisi Espanjalle 80–92 ja pronssiottelussa Venäjälle 68–72. Slovenian EM-kisoissa 2013 Makedonia voitti alkulohkossa Serbian mutta hävisi Liettualle, Latvialle, Bosnia ja Hertsegovinalle sekä Montenegrolle ja sijoittui lohkossaan viimeiseksi sekä koko kisojen lopputaulukossa 21:nneksi.


title: Makedonian koripallomaajoukkue

text: Olympialaisiin ja MM-kilpailujen lopputurnaukseen Makedonia ei ole toistaiseksi selviytynyt.


title: Hapalochlaena

text: Hapalochlaena on tursaisiin kuuluva mustekalasuku, joka on tunnettu myrkyllisyydestään. Suvussa on neljä pienikokoista lajia, jotka elävät Tyynenmeren länsiosassa, ja joita tavataan mm. vuorovesilammikoissa. Ne syövät etupäässä äyriäisiä. Ärsytettynä ne erittävät tetrodotoksiini-hermomyrkkyä, joka voi lamauttaa ihmisenkin hengityksen. Hermomyrkkyyn ei ole vasta-ainetta. Tunnetuin laji on sinirengastursas.


title: Otto Kestola

text: Otto Jalmari Kestola (s. 20. toukokuuta 1936 Viipuri) on entinen suomalainen telinevoimistelija. Hän edusti maataan kaksissa olympialaisissa ja saavutti EM-kilpailuissa kolme henkilökohtaista pronssimitalia.


title: Otto Kestola

text: Rooman 1960 kesäolympialaisissa Kestolan parhaat sijoitukset joukkuekilpailun kuudennen sijan lisäksi olivat 12. sija rekillä ja 14. sija nojapuilla. Hän sijoittui 12-ottelussa parhaana suomalaisena 16:nneksi mutta kisojen paras yksittäinen suomalaissuoritus oli Eugen Ekmanin kultamitali hevosella. Tokion 1964 olympialaisissa Kestola sijoittui kahdeksanneksi joukkuekilpailussa, 11:nneksi permannolla ja 58:nneksi 12-ottelussa. MM-kilpailuihin hän osallistui vuosina 1958 ja 1962.


title: Otto Kestola

text: Vuoden 1959 EM-kilpailuissa Kestola saavutti pronssia sekä rekillä että renkailla. Vuoden 1961 EM-kilpailuissa hän sai jälleen pronssia rekillä. Vuoden 1963 EM-kilpailuissa hän sijoittui rekillä neljänneksi. Pohjoismaiden mestaruuskilpailuissa hän voitti kultaa 6-ottelussa vuosina 1957 ja 1959 sekä joukkuekilpailussa vuosina 1957, 1959 ja 1961.


title: Otto Kestola

text: Kestola voitti Suomen mestaruuden moniottelussa vuosina 1960 ja 1962 sekä saavutti lisäksi viisi hopeaa ja kolme pronssia vuosina 1957–1974. Telinemestaruuksia hän voitti neljä vuosina 1962–1966. Hänestä käytettiin lempinimeä "Voltti-Otto".


title: Otto Kestola

text: Otto Kestola valmensi omaa poikaansa Tapio Kestolaa, joka voitti eri voimistelutelineillä 12 Suomen mestaruutta vuosina 1982–1986 sekä edusti Suomea kaksissa EM-kilpailuissa. Tapio Kestola kuoli vuoden 1996 lopussa henkirikoksen uhrina.


title: Keilakotilot

text: Keilakotilot ("Conidae") ovat trooppisten ja subtrooppisten merten koralliriutoilla elävä kotiloiden heimo. Yksin heimon laajimmasta suvusta "Conus" tunnetaan noin 500 lajia.


title: Keilakotilot

text:
Keilakotilot ovat saalistavia petoja, jotka ovat myös tunnettuja myrkyllisyydestään. Keilakotiloilla on kärsä, joka muodostuu nielun laajentumasta, jonka kotilo voi työntää ulos ja vetää sisään ja jolla se etsii saalistaan. Kotilon erittämä hermomyrkky valuu uhriin nielun raastinkielessä olevasta ontosta harppuunamaisesta kitiinihampaasta, jonka eläin sinkoaa saaliiseensa. Kotilo nielee saaliinsa yleensä kokonaisena. Jotkut lajit saalistavat varsin suurikokoisia kaloja ja niiden pistot ovat tappaneet ihmisiäkin. Näitä lajeja ovat karttakotilo ("Conus geographus") sekä "Conus textilis" ja "Conus tulipa".
Keilakotiloiden kartiomaiset kuoret ovat usein erittäin koristeellisia, ja ne ovat vuosisatoja olleet suosittu keräilykohde kotiloharrastajien keskuudessa.


title: 814 Naval Air Squadron

text: 814 Naval Air Squadron (814 NAS) oli Britannian Kuninkaallisen laivaston ilmavoimien lentolaivue.


title: 814 Naval Air Squadron

text: Laivue perustettiin 1. joulukuuta 1938 Southamptonissa kalustonaan kuusi Fairey Swordfishiä. Laivue siirrettiin 11. tammikuuta 1939 "HMS Ark Royalille", josta se siirrettiin 1. syyskuuta "HMS Hermekselle".


title: 814 Naval Air Squadron

text: Toisen maailmansodan syttyessä laivue palveli "HMS Hermeksellä" kalustonaan yhdeksän Fairey Swordfishiä. "HMS Hermes" toimi lokakuussa 1939 yhdessä Ranskan laivaston kanssa etsien saksalaisia kauppa-aluksia ja kaappareita sekä erityisesti "Admiral Graf Speetä". Ranskan antautuessa laivue hyökkäsi 8. heinäkuuta 1940 Dakarissa olevaa Ranskan laivastoa vastaan vaurioittaen taistelulaiva "Richelieutä".


title: 814 Naval Air Squadron

text: "HMS Hermes" purjehti joulukuussa Intian valtamerelle suojaamaan saattueita ja toimimaan yhteistyössä Britannian Itä-Afrikassa olevien maajoukkojen kanssa. Saman aikaisesti osaston tarkoituksena oli etsiä mahdollisia saksalaisia saarronmurtajia ja kaappareita. Laivue avusti viiden vihollisen kauppalaivan valtauksessa ohjaamalla alukset risteilijä "HMS Hawkinsin" luokse. Kuudetta kauppa-alusta laivue pommitti.


title: 814 Naval Air Squadron

text: Laivue alistettiin toukokuussa Royal Air Forcelle, minkä jälkeen se palasi tukialukselle. "HMS Hermeksen" mukana laivue siirtyi Ceylonille suojaamaan saattueita sekä etsimään vihollisen pinta-aluksia. Osan aikaa laivue operoi eri maakentiltä. Laivue oli maissa "HMS Hermeksen" joutuessa Japanin ilmavoimien hyökkäyksen kohteeksi ja upottamaksi 9. huhtikuuta 1942. Laivue lakkautettiin 31. joulukuuta Katukurundassa.


title: 814 Naval Air Squadron

text: Laivue perustettiin uudelleen 1. heinäkuuta 1944 RNAS Strettonissa kalustonaan 16 (myöhemmin 18) Fairey Barracuda Mk II -konetta. Laivue siirrettiin maaliskuussa 1945 uudelle kevyelle lentotukialukselle "HMS Venerablelle". Tukialuksen mukana laivue matkasi Välimeren kautta Kauko-Itään, jossa laivue liitettiin kesäkuussa osaksi 15. Tukialuslentorykmenttiä kalustonaan 12 lentokonetta. Laivue ei osallistunut sotatoimiin Kauko-Idässä ennen sodan loppumista.


title: 814 Naval Air Squadron

text: Laivueen kalustoksi vaihdettiin tammikuussa 1946 Fairey Fireflyt ja se liitettiin "HMS Vengeancelle". Laivueen kalusto päivitettiin tammikuussa 1948 RNAS Yeoviltonissa Mk.4:een ja lopulta ensimmäisenä laivueena Mk.6:een. Laivue palveli Korean sodan aikana sukellusveneentorjuntatehtävissä "HMS Vengeancella" saaden Boyd Trophyn 1951 tehokkuudestaan.


title: 814 Naval Air Squadron

text: Laivueen kalustoksi tulivat 1960-luvulla Westland Whirlwindit, jotka myöhemmin korvattiin Wessex HAS.1:llä. Laivueelle saatiin lokakuussa 1967 kuusi Wessex HAS.3:ta, jolloin laivueen käyttöön saatiin ensimmäiset tutkilla varustetut helikopterit. Laivue palveli "HMS Victoriousilla" sekä "HMS Hermeksellä" Suezin itäpuolella. Laivue lakkautettiin heinäkuussa 1970.


title: 814 Naval Air Squadron

text: Laivue perustettiin uudelleen maaliskuussa 1973 RNAS Prestwickissä ("HMS Gannet"] kalustonaan neljä Westland Sea King HAS.1 -helikopteria. Laivue liitettiin "HMS Bulwarkille" sekä "HMS Hermekselle", joiden mukana se tuki Kyproksen evakuointia. Laivueen kalustoksi vaihdettiin 1977 uudistetut Sea King HAS.2:t, joissa oli kuuntelulaite. Laivue saapui 9. huhtikuuta 1976 RNAS Culdroseen, josta se siirrettiin elokuussa 1982 "HMS Illustriousille" Etelä-Atlantille siirtymistä varteen. Laivueen kalustoksi päivitettiin lokakuussa 1990 Sea King HAS.6. Laivue siirrettiin "HMS Invinciblelle", jonka mukana se siirtyi Persian lahden sotaan, Bosnian sekä Kosovon sotiin. Laivue lakkautettiin joulukuussa 2000.


title: 814 Naval Air Squadron

text: Laivueen koulutus uudella kalustolla alkoi maaliskuussa 2001 ja se perustettiin uudelleen 5. lokakuuta 2001 RNAS Culdrosessa kalustonaan Merlin HM.1. Ensimmäiset kaksi helikopteria olivat ZH849/R265 sekä ZH850/R266. Perustettaessa laivueen komentajana oli Steve Murray. Laivue oli sijoitettu "HMS Illustriousille" Persian lahden toisen sodan aikana operaatio Telicissä.


title: ACE Online

text: ACE Online (Air Combat Extreme) on kanadalaisen Suba Gamesin tuottama tietokoneella pelattava verkkomoninpeli. Peli on ilmainen, mutta tietyt lisäominaisuudet ovat maksullisia. Pelissä pelaaja pääsee futuristiseen maailmaan hävittäjän kyytiin ja taistelemaan hirviöitä vastaan.


title: ACE Online

text: Tasolla 11 pelaajan pitää valita, kumpaan kansakuntaan (] haluaa liittyä. Valittavissa on Bygeniou Regular Army tai Arlington Rebel Army. Tämän jälkeen pelaaja ohjataan automaattisesti oman kansakunnan tukikohtaan, jossa on mm. esinekauppoja. Kansakunnat ovat toistensa vihollisia.


title: ACE Online

text: Pelissä on lisäksi useita tehtäviä, joita avautuu useimmiten silloin, kun saa tason. Palkkioksi tehtävän suorittamisesta saa pelin sisäistä rahaa, kokemuspisteitä tai esineitä aseista parannuksiin.


title: ACE Online

text: ACE Onlinessa, kuten useissa muissakin verkkopeleissä, on PvP (Player Versus Player/Pelaaja vastaan pelaaja)-ominaisuus, jossa voi haastaa muista pelaajia taisteluun itseään vastaan. Kun pelaaja ampuu toisen pelaajan alas, hänen Killmark-tasonsa nousee vastapelaajan tason mukaan.


title: Luopumisen aika

text: Luopumisen aika: Kirkosta eroaminen sosiaalisena ilmiönä on Kariston vuonna 1965 kustantama kirja. Teoksessa suomalainen tutkija Jouko Siipi selostaa kirkosta eroamista Suomessa vuosina 1962–1964.


title: Luopumisen aika

text: Siiven mukaan seurakunnan jäsenet jakautuivat seuraaviin ryhmiin:


title: Jouko Siipi

text: Tiera Jouko Untamo Siipi (20. kesäkuuta 1920 Hämeenlinna – 23. joulukuuta 1970 Turku) oli suomalainen sosiologi ja sosiaalipolitiikan tutkija. Hän toimi muun muassa Turun yliopiston sosiaalipolitiikan professorina 1966–1970 ja Helsingin yliopiston sosiaalipolitiikan dosenttina 1959–1968.


title: Piikkikruunu (eläin)

text:
Piikkikruunu ("Acanthaster planci") on Indopasifisella merialueella elävä suurikokoinen, myrkyllinen meritähtilaji. Sen elinympäristöä ovat koralliriutat Punaisessameressä, Intian valtameressä ja Tyynessämeressä. Yksilön halkaisija voi olla 40 cm. Suuresta keskuskiekosta haarautuu 12–19 sakaraa. Ruumis on yltä päältä tanakoiden terävien piikkien peittämä.
Erityisen yleinen laji on Itä-Australian Isolla valliriutalla, jossa se on runsastunut arvoituksellisella tavalla 1970-luvulta lähtien. Se syö korallien polyyppejä, ja sen populaatiot ovat lisääntyneet niin suuriksi, että korallit eivät ehdi uudistua ja riutan kantokyky on ylittynyt.


title: Piikkikruunu (eläin)

text: Normaalioloissa piikkikruunujen ajoittaiset joukkoesiintymiset ovat suorastaan välttämättömiä riutan monimuotoisuuden säilymiselle: ne raivaavat riuttaan paljaita läikkiä, joihin uusien koralliyhdyskuntien ensimmäiset toukat voivat kiinnittyä.


title: Idänpikkuliitäjä

text: Idänpikkuliitäjä ("Puffinus yelkouan") on liitäjien heimoon kuuluva Välimerellä elävä ulappalintu. Aikaisemmin se katsottiin pikkuliitäjän ("Puffinus puffinus") alalajiksi.


title: Idänpikkuliitäjä

text: Linnun pituus on 34-39 cm, siipien kärkiväli 72-82 cm ja paino 349–416 g. Höyhenpuku on yläpuolelta tummanruskea ja alapuolelta hyvin vaalea. Lentokuvio on risti. Sukupuolet ovat samanvärisiä. Idänpikkuliitäjät elävät parvissa ja siitä tunnetaan kaksi alalajia.


title: Idänpikkuliitäjä

text: Idänpikkuliitäjät elävät Välimerellä ja Mustallamerellä läpi vuoden ja vain pieni osa kannasta vaeltaa syksyllä Atlantille. Laji pesii yhdyskunnittain Ranskan, Italian, Maltan, Kreikan, Albanian, Kroatian ja Turkin rannikoiden saarilla ja rannikon jyrkänteillä. Kanta on taantuva rottien, kissojen ja turistien aiheuttaman häiriön seurauksena. Lajin kokonaispopulaatio on noin 100 000 yksilöä ja sen elinympäristön ala on 50 000–100 000 neliökilometriä.


title: Idänpikkuliitäjä

text: Laji elää pääosan elämästään kiertelemällä merta. Lisääntymisaikana ne pysyttelevät lähempänä rannikkoa.


title: Idänpikkuliitäjä

text: Idänpikkuliitäjä kaivaa pesäonkalon maahan. Naaras munii yhden munan, jota haudotaan noin 55 päivää. Poikanen jättää pesän 50–54 päivän ikäisenä. Emot tuovat poikaselle ruokaa vain öisin välttääkseen lokkien ja kihujen ryöstelyn. Laji on sukukypsä kolme- tai nelivuotiaana.


title: Idänpikkuliitäjä

text: Ne syövät pääasiassa kaloja ja äyriäisiä.


title: Maallistuva suomalainen suurkaupunki

text: Maallistuva suomalainen suurkaupunki on Osmo Koskelaisen sosiologian väitöskirja vuodelta 1968.


title: Maallistuva suomalainen suurkaupunki

text: Koskelaisen suorittamien tilastollisten tutkimusten mukaan uskonnollisuus jakautuu seuraaviin osatekijöihin:


title: Antipatros Etesias

text: Antipatros Etesias oli Makedonian kuningas 45 päivän ajan vuonna 279 eaa. Antipatros oli Kassandroksen veljen Filippoksen poika. Antipatros sai lisänimensä Etesias-tuulesta joka puhalsi yleensä juuri 45 päivän ajan.


title: Antipatros Etesias

text: Ennen Antipatrosta kuninkaina olivat olleet Ptolemaios Keraunos ja hänen veljensä Meleagros. Kummatkaan eivät pystyneet kukistamaan Makedoniaan hyökkääviä kelttejä. Myös Antipatros epäonnistui tässä ja hänet syrjäytettiin.


title: Antipatros Etesias

text: Antipatroksella oli kuitenkin vielä jonkinlaista kannatusta Makedoniassa, mutta Antigonos II Gonatas kukisti hänet noin vuonna 277 eaa. Antipatros pakeni Egyptiin, jossa hänen nimensä esiintyy papyruksessa 20 vuotta näiden tapahtumien jälkeen. Papyruksessa Antipatroksen kerrotaan olevan mainio nopanpelaaja. Ilmeisesti Ptolemaios II toivoi voivansa käyttää Antipatrosta Antigonosta vastaan.


title: James Collins (kirjailija)

text: James C. Collins on yhdysvaltalainen kirjailija.


title: James Collins (kirjailija)

text: Johtamisen kirjaklassikossa Jim Collins: "Hyvästä paras" (2002) on esimerkkejä vihamielisistä yritysvaltauksista, joissa osakkeenomistajien taloudellisen edun mukaista on ollut estää yritysostot ja/tai pilkkomiset, silloinkin kun ne olisivat tuoneet omistajille moninkertaiset voitot myyntihetkellä.


title: James Collins (kirjailija)

text: Julmien tosiasioiden kohtaaminen kaikessa toiminnassa:


title: James Collins (kirjailija)

text: Säilytä usko siihen, että sinulle käy lopulta hyvin, vaikka koetkin vaikeuksia. Yrityksen pitää ymmärtää, missä se on paras. Hyvä on parhaan vihollinen. Siitä johtuu, että ylivertaisuutta on niin vähän.


title: James Collins (kirjailija)

text: "Built to last, Successful habits of Visionary Companies":John Yong HP (1976-92): Voitto on peruskivi vaikkei ole koskaan ollut itsetarkoitus. Voitto arvioidaan asiakkaiden silmin sekä teoin, joista voimme olla ylpeitä. Asiakkaiden tyytyväisyys tekee meidät tuottaviksi.”


title: Köln 99ers

text: Köln 99ers on kölniläinen koripalloseura. Seura on voittanut historiansa aikana yhden Saksan mestaruuden. Vuonna 2009 seuran edustusjoukkue luopui pääsarjapaikastaan.


title: Köln 99ers

text: Vuonna 1998 "BSC Köln-Süd" ja "Deutschen Sporthochschule Köln" yhdistyivät "Köln BasCats"-nimiseksi seuraksi. Vuonna 1999 nimeksi tuli "Cologne 99ers". Ensimmäinen miesten edustusjoukkue oli erillinen American Sports GmbH:n johtama joukkue. Tavoitteena oli kaupungin entisen koripallojoukkueen BSC Saturn Kölnin perinteiden jatkaminen. Kaudella 2000–2001 seura voitti Regionalligan ja sai villin kortin korkeimmalle sarjatasolle.


title: Köln 99ers

text: Vuonna 2001 seuran nimeksi vaihdettiin "RheinEnergy Cologne". Seura hankki joukkueen valmentajaksi myös yhden Euroopan sen ajan huippuvalmentajista, Svetislav Pešićin. Samalla joukkue pelasi ensimmäisen Basketball-Bundesliga-kautensa. Ensimmäinen kausi päättyi toiseen sijaan joukkueen hävittyä kolmiosaisessa loppuottelussa ALBA Berlinille. Samaisena kautena joukkue pelasi Pohjois-Euroopan liigassa, mikä oli sen historian ensimmäinen esiintyminen kansainvälisessä koripallosarjassa.


title: Köln 99ers

text: Lokakuussa 2002 seuran nimeksi vaihdettiin pääsponsorin mukaan "RheinEnergie Cologne". Kaudella 2002–2003 Köln oli runkosarjan neljäs ja sai viidenneksi sijoittuneen TSK Bambergin vastaansa pudotuspeleihin. Joukkue kuitenkin hävisi Bambergille otteluvoitoin 3–1, ja seuran kausi oli ohitse. Samana kautena järjestettiin myös ensimmäistä kertaa ULEB Cup, johon joukkue pääsi mukaan. Köln aloittikin pelit hyvin ja voitti ensimmäisessä pelissään Pallacanestro Triesten niukasti 86–88. Seura jatkoi hyviä otteitaan sarjassa ja oli lopulta C-lohkon kolmas. Neljännesvälierissä Köln sai vastaansa Pamesa Valencian. Espanjalaisseura oli kuitenkin parempi voitettuaan molemmat ottelut. Kauden lopussa Valenciasta kruunattiin ULEB Cupin mestari.


title: Köln 99ers

text: Kauden 2003–2004 joukkue aloitti taas uudella nimellä, tällä kertaa se oli "RheinEnergie Köln". ULEB Cupissa Köln pääsi viimeisenä jatkoon B-lohkosta. Viimeisessä ratkaisevassa pelissä se voitti KK Zadarin 78–75. Joukkueen pelit loppuivat kuitenkin taas neljännesvälierissä, vaikka se voittikin ensimmäisessä pelissään Metis Varesen. Toisessa osaottelussa kärsitty 19 pisteen tappio kuitenkin vei Varesen jatkoon korieron turvin. Kotimaassa seura voitti ensimmäisen Saksan Cupinsa. Frankfurtissa pelatussa cupin finaalissa joukkue voitti kotijoukkue Skyliners Frankfurtin luvuin 80–71. Köln sijoittui Bundesligassa runkosarjan kuudenneksi ja sai näin pudotuspeleihin vastaansa Skyliners Frankfurtin. Joukkueet pelasivat täydet viisi peliä, ja viimeisessä pelissä Frankfurt voitti Kölnin luvuin 84–78.


title: Köln 99ers

text: Kaudella 2004–2005 joukkue osallistui taas ULEB Cupiin. Joukkue sijoittui lopulta B-lohkon kolmanneksi hävittyään viimeisessä pelissään lohkovoittaja BK Ventspilsille. Neljännesvälierissä sama joukkue asettui Kölnin vastustajaksi. Ensimmäinen ottelu päättyi joukkueen yllättävään voittoon pistein 93–77. Toisen osaottelun Ventspils voitti selvästi 90–58. Kölnin päävalmentajan Armin Andresin mielestä joukkueen motivaatio oli huono, eivätkä pelaajat keskittyneet voittamiseen, vaan alle 16 pisteellä häviämiseen. Saksan Cupissa Köln meni aina finaaliin saakka, jossa vastaan asettui tuttu naapuriseura Telekom Baskets Bonn. Frankfurtin Ballsporthallessa pelatun loppuottelun Köln voitti luvuin 85–75 ja uusi edellisvuoden cup-mestaruuden. Saksan Bundesligassa joukkue oli runkosarjan kolmas. Pudotuspeleissä joukkue ei pystynyt kuitenkaan päihittämään Giessen 46ersia, vaan hävisi otteluvoitoin 3–2.


title: Köln 99ers

text: Kaudella 2005–2006 joukkue ei päässyt pelaamaan ULEB Cupia, vaan Euroopan kolmanneksi korkeinta kansainvälistä sarjaa, FIBA EuroCupia. Köln voitti heti ensimmäisen pelinsä belgialaista Spotter Leuvenia vastaan 69–63. Joukkue varmisti lohkonsa voiton jo viidennessä pelissä CB Gran Canariaa vastaan. Kölnin valmentaja Saša Obradović piti voittoa ihmeesä, sillä Gran Canaria pelasi Espanjan pääsarjassa. Toisella kierroksella joukkue hävisi ainoastaan kaksi kertaa lohkovoittaja Maroussille. Turnauksen puolivälierissä Köln sai vastaansa BC Kiovan. Köln voitti yhden pelin ja Kiova kaksi, jolloin ukrainalaisjoukkue pääsi Final Fouriin. Saksassa joukkue sijoittui runkosarjan kolmanneksi ja sai pudotuspeleissä vastaan EnBW Ludwigsburgin. Köln voitti ottelusarjan selvästi voitoin 3–0 ja selviytyi välieriin, joissa vastaan asettui GHP Bamberg. Loppuotteluun menijä ratkaistiin vasta viimeisessä pelissä, jonka Köln voitti niukasti 68–69. Loppuottelussa Köln sai vastaansa ALBA Berlinin, joka oli vuoden 2002 finaalissa vienyt mestaruuden kölniläisiltä. Tällä kertaa Köln oli joukkueista parempi ja vei Saksan mestaruuden nimiinsä otteluvoitoin 3–2.


title: Köln 99ers

text: Saksan mestaruuden voittaminen tarkoitti myös pääsyä Euroliigaan kaudeksi 2006–2007. Köln 99ers joutui pelaamaan kotiottelunsa Düsseldorfin Philipshallessa, koska joukkue ei voinut käyttää paikallista Kölnarenaa. Kölnin ensimmäinen Euroliiga-peli päättyi tappioon venäläistä Moskovan Dynamoa vastaan. Ottelu päättyi moskovalaisten niukkaan 75–68 voittoon. Ensimmäinen voitto Euroliigassa tuli italialaista Climamio Bolognaa vastaan vieraskentällä marraskuussa 2006. Euroliigassa joukkue saavutti vain kaksi voittoa, mikä merkitsi A-lohkon viimeistä sijaa ja putoamista jatkosta. Kotimaassa Köln pääsi Saksan Cupin finaaleihin. Neljän parhaan joukkueen kesken pelattu Cupin turnaus pidettiin Hampurissa. Välierissä joukkue voitti EnBW Ludwigsburgin selvästi lukemin 74–85 ja sai loppuotteluun vastaansa Artland Dragonsin. Loppuottelun kölniläiset voittivat niukasti 60–58, ja joukkueen parhaan pistemies oli Demond Mallet.


title: Köln 99ers

text: Kesällä 2007 nimeksi vaihdettiin "Köln 99ers", kun pitkäaikainen sponsori RheinEnergie AG lopetti seuran sponsoroinnin. Sponsorin menetyksestä seurasi seuralle vakavia talousongelmia. Ne pystyttiin vielä tällöin ratkaisemaan, mutta heti seuraavana vuonna talousongelmat nousivat taas esille ja seuran tulevaisuus oli epäselvä. Myös ULEB Cupin neljännesvälierä-ottelu Himkiä vastaan aiottiin alun perin perua. Pelillisesti kausi 2007–2008 ei tarjonnut kannattajille suurta juhlaa. ULEB Cupissa joukkue tosin pääsi lohkovaiheestaan jatkoon oltuaan B-lohkon kolmas. Tie kuitenkin tyssäsi heti seuraavaan vaiheeseen, sillä Himki voitti otteluparin tylysti 187–141. Kotimaassa seura jäi ensimmäistä kertaa pääsarjahistoriansa aikana pudotuspelien ulkopuolelle oltuaan runkosarjan kymmenes.


title: Köln 99ers

text: Kaudella 2008–2009 Köln jäi runkosarjan neljänneksi viimeiseksi, eikä seura pelannut myöskään missään kansainvälisessä sarjassa. Vuoden päästä edellisestä ahdingosta, eli helmikuussa 2009, seuralla ilmoitettiin olevan 600 000 euron velat. Tieto talousvaikeuksista tuli ainoastaan 14 kuukautta sen jälkeen, kun hampurilainen liikemies Jürgen Wollny oli pelastanut seuran sijoittamalla seuraan rahaa. Heinäkuussa 2009 seura ilmoitti vakavista talousongelmista. Seura yritti löytää itselleen uutta pääsponsoria, mutta yhtään varmaa vastausta ei tullut. Pari viikkoa tämän jälkeen seura ilmoitti, ettei se pysty pelaamaan korkeimmalla sarjatasolla ja luopui sarjapaikastaan. Aiemmin, kauden lopussa, seura oli vielä ilmoittanut tilanteen selkenevän. Myöhemmin Saksan koripalloliitto luovutti Köln 99ersien sarjapaikan Eisbären Bremerhavenille.


title: Köln 99ers

text: Seuran virallinen kannattajakerho on nimeltään Flying Flönz. Vuonna 2006 perustetussä ryhmässä oli vuoden 2009 alussa 138 jäsentä.


title: Köln 99ers

text: Köln 99ersin pahin kilpakumppani on Telekom Baskets Bonn. Joukkueiden kohtaamisesta käytetään myös nimitystä "Rheinische Derby" (). Toinen tunnettu vastustaja on Bayer Giants Leverkusen, jonka kanssa Kölnin edeltäjä, BSC Saturn Köln, pelasi lukuisia loppuotteluja 1980-luvulla.


title: Köln 99ers

text: Muutamia poikkeuksia lukuun ottamatta Köln 99ers on pelannut koko historiansa ajan EnergyDomella, johon mahtuu 3 200 katsojaa. Euroliigavuotena seura pelasi pelejä myös Düsseldorfin Philipshallessa. Omaa kotihallia ei voitu tuolloin käyttää, koska sinne ei mahtunut Euroliigan säädöksien vaatimaa määrää katsojia. Suuremmissa peleissä on käytetty myös paikallista Lanxess Arenaa.


title: Adrián López Álvarez

text: Adrián López Álvarez eli Adrián (s. 8. tammikuuta 1988 Teverga, Asturia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Deportivo La Coruñaa ja on pelipaikaltaan hyökkääjä.


title: Adrián López Álvarez

text: Adrián on Real Oviedon junioriakatemian kasvatti. Hänet nostettiin jo nuorena seuran edustusjoukkueeseen, joka pelasi Segunda División B:ssä. Ensimmäiselle kaudellaan hän onnistui kahteen otteeseen maalinteossa 26 ottelussa. Tuolloin hän oli kuitenkin alaikäinen, eikä hänellä ollut vielä ammattilaissopimusta. Lokakuussa 2006 Deportivo La Coruña tarjosi Adriánista 300 000 euroa ja niin hän siirtyi galicialaisten riveihin.


title: Adrián López Álvarez

text: Kaudella 2006–2007 Adrián koki yhden uransa huippuhetkistä, kun hän onnistui maalinteossa vierasottelussa Camp Noulla Barcelonaa vastaan. Ottelu päättyi kuitenkin Barcelonan 2–1-voittoon.


title: Adrián López Álvarez

text: Kauden 2007–2008 hän aloitti Deportivossa, mutta pelasi vain muutamia otteluita kauden ensimmäisellä puoliskolla. Maaliskuussa 2008 Adrián lainattiin baskiseura Alavésiin. Kauden jälkeen hän palasi takaisin Deportivoon. 14. elokuuta 2008 hän siirtyi jälleen lainalle, tällä kertaa Málagaan yhden kauden kestävällä sopimuksella.


title: Adrián López Álvarez

text: 28. syyskuuta 2008 Adrián teki ensimmäisen maalinsa Málagassa 2–1-voittoon päättyneessä ottelussa Valladolidia vastaan. Hänen kauden maalisaldokseen jäi lopulta kolme.


title: Adrián López Álvarez

text: Kesällä 2009 hän palasi Deportivoon ja onnistui kauden 2009–2010 edetessä nousemaan joukkueen avauskokoonpanoon. Hän pelasi kauden aikana lopulta 34 ottelua ja teki niissä neljä maalia.


title: Adrián López Álvarez

text: Kaudella 2010–2011 Adrián jatkoi niin ikään joukkueen avauskokoonpanossa. Copa del Reyn neljännesvälierien toisessa osaottelussa 5. tammikuuta 2011 Córdobaa vastaan hän teki tärkeän 1–1-tasoitusmaalin ottelun lisäajalla, joka vei lopulta otteluparin ratkaisun jatkoajalle. Siellä hän onnistui maalinteossa vielä kahdesti ja varmisti näin jatkopaikan Deportivolle yhteismaalein 3–1. Joukkueen kausi päättyi kuitenkin suureen pettymykseen, sillä se ei onnistunut säilyttämään paikkaansa maan pääsarjassa ja putosi täten Segunda Divisióniin.


title: Adrián López Álvarez

text: 19. heinäkuuta 2011 hän siirtyi ilmaisella siirrolla Atlético Madridiin. Kun joukkue eteni Eurooppa-liigan finaaliin 2012 Adrián oli tärkeässä roolissa tehden yhteensä kaikissa otteluissa (ennen finaalia) 8 maalia ja 2 maalisyöttöä.


title: Adrián López Álvarez

text: Adrián teki ensiesiintymisensä Espanjan maajoukkueessa 26. toukokuuta 2012 pelatussa ystävyysottelussa Serbiaa vastaan. Hän onnistui myös samaisessa ottelussa avaamaan maalitilinsä maajoukkueessa. Hän oli myös maansa olympiajoukkueessa Lontoossa kesällä 2012.


title: Mari Sepänmaa

text: Mari Johanna Bergius (o.s. Sepänmaa, s. 17. syyskuuta 1985 Alavus) on suomalainen korkeushyppääjä. Hän edustaa Alavuden Urheilijoita ja häntä valmentaa Hannu Peltola. Sepänmaa on 176 cm pitkä.


title: Mari Sepänmaa

text: Sepänmaa edusti Suomea aikuisten maaotteluissa ensimmäisen kerran vuonna 2007 ja parhaimmillaan hän on sijoittunut maaotteluissa toiseksi Helsingissä 2008. Kalevan kisoissa hän on saavuttanut kultaa Turussa 2011 tuloksella 180 cm, hopeaa Tampereella 2008 tuloksella 178 cm sekä pronssia Lappeenrannassa 2007 silloisella ennätyksellään 181 cm ja Espoossa 2009 niin ikään tuloksella 181 cm. Sisäratojen SM-kilpailuissa hän on voittanut kultaa Joensuussa 2008 tuloksella 177 cm, Mustasaaressa 2009 180 cm ja Turussa 2010 halliennätyksellään 183 cm. Rovaniemellä 2007 hän sai pronssia tuloksella 176 cm. Ulkoradoilla hän on hypännyt parhaimmillaan 185 cm vuonna 2014.


title: Mari Sepänmaa

text: Sepänmaa avioitui seiväshyppääjä Jere Bergiuksen kanssa syyskuussa 2015.


title: Mari Sepänmaa

text: Mari Bergius toimii Tampereen Pyrinnössä nuorisovalmentajana.


title: Aymen Rhifi

text: Aymen Rhifi (s. 3. elokuuta 1984) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa AS Kasserinea.


title: Aymen Rhifi

text: Rhifi aloitti uransa AS Marsassa kaudella 2005–2006, jolloin hän onnistui maalinteossa neljästi. Seuraava kausi meni odotettua heikommin maalien suhteen, kun Rhifi teki vain kaksi maalia kauden aikana. Hän oli kuitenkin voittamassa AS Marsalle Tunisian liigacupia vuonna 2007. Kaudella 2007–2008 Rhifi nousi esille onnistuttuaan tekemään 7 maalia AS Marsalle. Club Africain kiinnostui hyökkääjästä ja hankki hänet riveihinsä kesken kauden tammikuussa 2008. Rhifi teki kauden lopulla uudessa seurassa yhden maalin ja sijoittui Tunisian pääsarjan maalitilastossa jaetulle toiselle sijalle 8 maalilla. Kausi 2008–2009 ei mennyt odotusten mukaisesti Rhifin jäätyä maaleitta ja hän siirtyi vuonna 2009 Libyaan Olympic Azzaweyan riveihin. Rhifi kuitenkin palasi kesken kauden Tunisiaan AS Kasserineen.


title: Vesa Korjus

text: Vesa Korjus (s. 13. elokuuta 1981) on suomalainen pika-aitajuoksija. Hän edustaa nykyään Kuortaneen Kuntoa edustettuaan vuoteen 2007 saakka Virtain Urheilijoita. Häntä valmentaa Matti Niemi.


title: Vesa Korjus

text: Korjus sijoittui ensimmäisessä aikuisten maaottelussaan Helsingissä 2008 kolmanneksi 110 metrin aitajuoksussa. Kalevan kisoissa hän on saanut hopeaa Tampereella 2008 ajalla 14,17 s. Sisäratojen SM-kilpailuissa hän on sijoittunut 60 metrin aitajuoksussa toiseksi Tampereella 2006 ajalla 8,04 ja kolmanneksi Joensuussa 2008 ajalla 8,03. Nuorten SM-kilpailuissa hän sai mitaleja myös seiväshypyssä ja kymmenottelussa.


title: Fritz Langin filmografia

text: Fritz Lang ohjasi ja käsikirjoitti pitkän uransa aikana yli 50 elokuvaa. Lisäksi hän näytteli yhdessä elokuvassa. Seuraaviin luetteloihin on merkitty Langin kaikki elokuvat.


title: Manse PP

text: Manse PP on vuonna 2005 perustettu tamperelainen pesäpalloseura. Seuralla on joukkueet miesten Ykköspesiksessä sekä naisten Superpesiksessä, jossa edustusjoukkueena toimii MansePP naiset yhteistyössä Hämeenkyrön Räpsän ja Ruoveden Pirkkojen kanssa. Lisäksi Manse PP pyörittää kesällä suosittua pesiskoulua ja monia juniorijoukkueita. Seuran puheenjohtajana toimii Upi Antikainen.


title: Manse PP

text: Seuran edeltäjä Mansen Pesäpallo pelasi vuonna 1988 miesten Suomen cupin finaalissa ja kaudella 1991 Superpesiksessä. Seuran naisjoukkue oli usein mitaleilla 1980-luvulla ja Suomen-mestari 1984.


title: Manse PP

text: Manse PP pelaa kotiottelunsa Kaupin pesäpallostadionilla.


title: Manse PP

text: Manse PP:n edustusjoukkueiden ja juniorijoukkueiden toiminnasta vastaa Manse PP ry:n hallitus.


title: Manse PP

text: Manse PP:n naisten Superpesisjoukkue on voittanut Suomen mestaruuden yhden kerran, kaudella 2017.


title: Manse PP

text: Lyöjäkuningatar:


title: Manse PP

text: Kärkilyöntikuningatar:


title: Manse PP

text:
Vuoden lukkari:
Vuoden pesäpalloilija:


title: Manse PP

text: Vuoden tulokas:


title: Manse PP

text:
Pudotuspelien arvokkain pelaaja:
Vuoden pelinjohtaja:


title: Tuhkaleiju

text: Tuhkaleiju ("Artamus cinereus") on Australiassa, Indonesiassa ja Itä-Timorissa elävä leijuihin kuuluva varpuslintu.


title: Tuhkaleiju

text: Tuhkaleiju on kooltaan noin 17–20 cm. Laji on selästään ja siivistään sinertävän tuhkanharmaa. Päässä silmänympärystät ovat mustat. Nokka on sinertävä ja mustakärkinen. Tuhkaleijun vatsa on vaaleamman harmaa kuin selkä. Nuoret tuhkaleijut ovat väriltään ruskeita. Tuhkaleiju muistuttaa ulkonäöltään ruskoleijua ("Artamus cyanopterus") ja naamioleijua ("Artamus personatus"). Lintu eroaa ruskoleijusta olemalla kauttaaltaan vaaleampi ja naamioleijulla pään musta alue on laajempi.


title: Tuhkaleiju

text: Tuhkaleijua tavataan koko Australiasta ja lisäksi Indonesiasta ja Itä-Timorista. Lajin elinympäristöä ovat enimmäkseen avoimet seudut kaukana vesien luota, mutta myös avoimet metsämaat usein lähellä vesialueita. Tuhkaleiju ei liiku uusille alueille yhtä paljon kuin muut leijulajit. Kuivina aikoina sitä saatetaan kuitenkin tavata rannikkoalueilla kuten Kangaroo Islandilla tai Illawarran alueella.


title: Tuhkaleiju

text: Tuhkaleijut kerääntyvät usein ryhmiksi yhdessä muiden leijulajien kanssa. Laji voi myös ruokailla yhdessä pääskyjen ja australianlivertäjien ("Lalage tricolor") kanssa. Pesimäkausi kestää elokuusta tammikuulle. Tuhkaleijut muodostavat usein yhteispesiä, joita ne puolustavat petoja vastaan yhdessä. Pesä on hatara risukyhäelmä puussa, rakennuksessa tai puun kannolla. Naaras munii kolmesta neljään munaa. Ravintonaan tuhkaleiju käyttää pääosin hyönteisiä, joita se pyydystää pääskysten tapaan ilmasta. Voi käyttää ravintonaan myös kasvien mettä.


title: Prescott Valley

text: Prescott Valley on kaupunki Yhdysvalloissa, Arizonan osavaltiossa. Vuonna 2009 kaupungissa oli 38 463 asukasta. Se sijaitsee Bradshaw ja Mingus-vuorten välisessä laaksossa Arizonan keskiosassa. Ilmasto on lämmin ympäri vuoden.


title: Hans-Rudolf Merz

text: Hans-Rudolf Merz (s. 10. marraskuuta 1942, Herisau, Appenzell Ausserrhoden) on sveitsiläinen poliitikko ja entinen liittopresidentti. Hän hoitaa liittoneuvostossa valtiovarainministerin virkaa.


title: Hans-Rudolf Merz

text: Merz opiskeli ekonomiaa Sankt Gallenin yliopistossa ja valmistui vuonna 1971. Samoihin aikoihin hän oli nykyisen puolueensa FDP:n puoluesihteerinä.


title: Hans-Rudolf Merz

text: Vuonna 1997 Merz valittiin Sveitsin liittokokoukseen (parlamentin ylähuoneeseen), liittyen talous- ja ulkoasiainvaliokuntaan. 10. joulukuuta 2003 hänet valittiin liittoneuvostoon ja on ollut sen jäsenenä 1. tammikuuta 2004 lähtien. 20. syyskuuta 2008 Merz sai sydänkohtauksen ja joutui luopumaan väliaikaisesti ministerin salkustaan. 10. joulukuuta hänet valittiin kuitenkin Sveitsin liittopresidentiksi äänin 185-24.


title: Hans-Rudolf Merz

text: Merz on naimisissa ja hänellä on kaksi lasta. Hän on myös kuulunut partioon.


title: Tri Mabuse – ihmispeto

text: Tri Mabuse – ihmispeto ("Dr. Mabuse, der Spieler") on Fritz Langin ohjaama kaksiosainen mykkä rikoselokuva vuodelta 1922. Se on ensimmäinen Langin kolmesta elokuvasta, jotka perustuvat Norbert Jacquesin luomaan Tri Mabuse -hahmoon. Elokuvan nimiosassa on Rudolf Klein-Rogge.


title: Tri Mabuse – ihmispeto

text: Elokuvan kuvaukset aloitettiin Babelsbergin studiolla vuoden 1921 lopulla. Studio oli tarpeeksi suuri, jotta myös ulkokohtaukset pystyttiin kuvaamaan siellä. Elokuva oli yhteiskestoltaan noin neljä ja puoli tuntia pitkä. Ensimmäinen osa sai ensi-iltansa 27. huhtikuuta 1922, ja jälkimmäinen osa esitettiin seuraavana iltana.


title: Tri Mabuse – ihmispeto

text: "Tri Mabuse – ihmispeto" on monisyinen elokuva, joka kuvastaa Saksa sosiaalista ja kulttuurista tuskaa 1920-luvulla. Saksalaiset elokuvakriitikot kommentoivat jo aikanaan elokuvaa aikansa dokumentaationa.


title: Tri Mabuse – ihmispeto

text: Langin seuraavat Mabuse-aiheiset elokuvat olivat "Tri Mabusen testamentti" ("Das Testament des Dr. Mabuse") vuodelta 1933 ja "Mabusen 1000 silmää" ("Die tausend Augen des Dr. Mabuse") vuodelta 1960.


title: Vihersimpukka

text: Vihersimpukka ("Perna canaliculus") on "Mytilidae"-heimoon kuuluva, sinisimpukkaa muistuttava merinilviäislaji. Laji elää alkuperäisenä Uudessa-Seelanissa ja vieraslajina Australian rannikoilla. Vihersimpukka saattaa kasvaa 24 cm:n pituiseksi, mutta viljelyolosuhteissa se kasvatetaan yleensä 9–12 cm pitkäksi. Uudessa-Seelannissa on 550 vihersimpukkaviljelmää. Simpukkaa syödään sinisimpukan tapaan ja noin 10 % tuotannosta käytetään terveysvalmisteina.


title: Musculista senhousia

text: Musculista senhousia on "Mytilidae" -heimoon kuuluva simpukkalaji.


title: Musculista senhousia

text: Laji saavuttaa 30 mm pituuden. Se on väriltään oliivinvihreä, kellanvihreä tai vihreänruskea. Kasvukeskuksesta lähtee säteittäin ohuita vaaleanpunertavia juovia. Kuori on sileä ja kiiltävä.


title: Musculista senhousia

text: "Musculista senhousia" on alun perin kotoisin Aasiasta: Siperian, Kuriilien, Japanin ja Korean rannikoilta sekä Kiinasta Singaporeen asti. Nykyisin lajia tavataan monin paikoin eri osissa Tyyntämerta sekä Italiasta. Se on levinnyt Australiaan ja Tasmaniaan ilmeisesti laivojen painolastiveden mukana. Se tavattiin Etelä-Australiassa 1988 ja Pohjois-Australiassa 1999. Välimerelle se lienee päätynyt viljeltyjen simpukoiden mukana.


title: Musculista senhousia

text: Lajia saattaa tavata 5000–10000 yksilöä neliömetrillä. Kaliforniasta löytyi jopa 15 000 yksilöä neliömetriltä. Näin tiheä simpukkamatto saattaa tukahduttaa alla olevan merenpohjan hapettomaan tilaan.


title: Mytilopsis sallei

text: Mytilopsis sallei on "Dreissenidae"-heimoon kuuluva simpukkalaji. Se on kotoisin subtrooppisesta Etelä- ja Keski-Amerikasta Atlantin ja Meksikonlahden rannikoilta, mutta on sieltä ihmisen mukana levinnyt myös muualle, muun muassa Länsi-Australian, Kaakkois-Aasiaan ja Intiaan. "Mytilopsis sallei" kasvaa tyypillisesti 25-28 mm pitkäksi. Toisin kuin sukulaisensa vaeltajasimpukka, tämä vieraslaji elää lähinnä murto- ja merivedessä. Se on haitallinen fouling-eliö, joka tehokkaasti kolonisoi mm. satamarakenteita.


title: Asterias amurensis

text: Asterias amurensis on "Asteriidae"-heimoon kuuluva suurikokoinen meritähtilaji. Lajia tavataan eri puolilla Tyyntämerta. Se on alun perin kotoisin Tyynenmeren pohjoisosista, mutta on levinnyt etelämmäs. Sitä pidetään nykyisin yhtenä maailman sadasta haitallisimmasta vieraslajista.


title: Asterias amurensis

text: Tämä meritähti voi kasvaa halkaisijaltaan 40–50 cm:n mittaiseksi. Keskikiekko on suhteessa sakaroihin pieni. "A. amurensis" on yleisväriltään keltainen, sakaroissa on punaisia tai violetinsävyisiä kuvioita. Tähden alapinta on tasaisenkeltainen ja pienten nystermämäisten piikkien peittämä.


title: Asterias amurensis

text: "A. amurensis" elää suojaisissa, matalissa vesissä eikä sitä tavata niissä koralliriuttojen osissa, joita aallot runtelevat. Se menestyy parhaiten, kun veden lämpötila on 7–10 °C, mutta sietää Australian 22-asteista vettä, jopa +25 asteeseen asti.


title: Asterias amurensis

text: "A. amurensis" lisääntyy sekä suvullisesti että suvuttomasti. Suvullista lisääntymistä tapahtuu talvella, jolloin naaras voi laskea 10–25 miljoonaa munaa. Suvuton lisääntyminen tapahtuu jakautumalla: jokainen osa, jossa on vähänkin keskikiekkoa, voi kasvaa uudeksi yksilöksi.


title: Into Kangas

text: Into Oskari Kangas (s. 21. syyskuuta 1921 Kittilä – 21. elokuuta 1993 Rovaniemi) oli suomalainen toimittaja. Hän toimi Oulussa ilmestyvän vasemmistolaisen Kansan Tahto -lehden päätoimittajana vuosina 1957–1983. Hänen pakinanimimerkkinsä oli Oskari. Kangas vaikutti myös Suomen kommunistisessa puolueessa. Hän liittyi puolueeseen vuonna 1945 ja kuului sen keskuskomiteaan vuosina 1966–1972.


title: Into Kangas

text: Torppariperheeseen syntynyt Kangas aloitti työuransa maa- ja metsätöissä. Vuosina 1941–1944 Kangas taisteli jatkosodassa, kunnes karkasi rintamalta. Hän jäi kiinni, mutta ei saanut rangaistusta teostaan. Sotien jälkeen Kangas sivisti itseään Sirola-opistossa. Opintojen jälkeen hän työskenteli SKDL:n n valistus- ja piirisihteerinä. Tätä seurasi työpaikka Kansan Tahdon Kemin aluetoimittajana.


title: Into Kangas

text: Kangas nousi Kansan Tahdon johtoon maaliskuussa 1957, kun edeltäjä Niilo Nikkilä kuoli yllättäen. Kankaan johdolla lehti jatkoi aluksi aiemmilla linjoilla, mutta 1960-luvun puolivälissä sen ilme alkoi muuttua. Kansan Tahto tuki voimakkaasti SKDL:n ja SKP:n enemmistön uudistusmielistä linjaa ja se pyrki laajentamaan lukijakuntaansa keskiluokkaan ja sivistyneistöön. Kangas suhtautui kriittisesti Nikita Hruštšovin syrjäyttämiseen ja Neuvostoliiton nihkeään tiedotukseen asiasta. Hän halusi luopua proletariaatin diktatuuri -käsitteestä. Joulukuussa 1964 Kansan Tahtoon perustettiin mielipidepalsta, jolla käytiin avointa keskustelua liikkeen suunnasta. Vuonna 1965 ehdotti, Kankaan aloitteesta, SKP:n ja SKDL:n yhdistämistä "sosialistiseksi kansanpuolueeksi".


title: Into Kangas

text: Tšekkoslovakian miehityksen jälkeen ja 1970-luvun alussa lehti palasi osin perinteisempiin kansandemokraattisiin linjauksiin. Kangas ei päästänyt lehden palstoille esimerkiksi Neuvostoliiton arvostelua. Kansan Tahdon linja mukautui SKP:n osapuolisopimuksen asettamaan muottiin. 1980-luvun alussa Kangas kuului SKP:n niin sanottuun kirveslinjaan, joka kannatti puolueopposition erottamista, ja Kansan Tahto tunnettiin suuntauksen äänitorvena. Vuonna 1983 Kangas jäi rintamamiesten varhaiseläkkeelle. Hän jatkoi kuitenkin kolumnistina kuolemaansa asti.


title: Into Kangas

text: Vuonna 1978 Kangas sai Yleisen lehtimiesliiton ensimmäisen journalistipalkinnon ja 1981 valtion tiedonjulkistamispalkinnon. Hänet on haudattu Oulun hautausmaalle.


title: Mohamed Bachtobji

text: Mohamed Bachtobji (s. 1. huhtikuuta 1980 Dola, Ranska) on ranskalais-tunisialainen entinen jalkapalloilija. Keskuspuolustajana pelannut Bachtobji edusti viimeksi Tunisian pääsarjassa Espérancea. Hän pelasi pitkään myös euroopassa, edustaen muun muassa "FC Homburgia ja "Paris Saint-Germain"ia.


title: Karbonaattiesteri

text: Karbonaattiesteri on funktionaalinen ryhmä, joka on muodollisesti hiilihapon esteri. Hiilihapon monoesterin epästabiilisuuden takia molempien happien on oltava alkyloituja. Yksinkertaisin esimerkki on dimetyylikarbonaatti, joka on kirkas neste.


title: Karbonaattiesteri

text: Karbonaattiesteriin perustuva polymeeri on polykarbonaatti. Sitä valmistetaan karboksyloimalla polyoleja fosgeenilla.


title: Salaisuus oven takana

text: Salaisuus oven takana ("Secret Beyond the Door...") on Fritz Langin ohjaama yhdysvaltalainen film noir -elokuva vuodelta 1948. Elokuvan käsikirjoitti Silvia Richards, ja sen pääosissa ovat Joan Bennett ja Michael Redgrave. Elokuva kertoo naisesta, joka epäilee, että hänen miehensä suunnittelee hänen tappamistaan.


title: Salaisuus oven takana

text: Elokuvan tuotanto ei sujunut aivan ongelmitta. Lang ja Silvia Richards suunnittelivat käsikirjoitusta koko vuoden 1947. Kuvaukset alkoivat lopulta 10. helmikuuta 1948, ja elokuvan arvioitu budjetti oli kohonnut reilusti ja oli 1,3 miljoonaa dollaria. Kuvaukset päättyivät lopulta 19. huhtikuuta 18 päivää aikataulusta myöhässä.


title: Salaisuus oven takana

text: "Salaisuus oven takana" sai ensi-iltansa tammikuussa 1949. Elokuva sai kriitikoilta murska-arvostelut, ja se olikin Langin uran huonoimmat arvostelut saanut elokuva. "Salaisuus oven takana" menestyi myös taloudellisesti huonosti. Se oli elokuvan levittäjän Universal Picturesin huonon vuoden heikoiten tuottanut elokuva.


title: Luettelo jääkiekon SM-liigassa eniten tehopisteitä kaudessa tehneistä pelaajista

text: Tämä on luettelo SM-liigan kaudessa eniten tehopisteitä runkosarjassa tehneistä pelaajista. Luetteloon on koottu jääkiekon SM-liigan 100 eniten yksittäisellä runkosarjakaudella tehopisteitä tehnyttä pelaajaa. Yhden kauden piste-ennätys on kaudella Oulun Kärppiä edustaneen Kari Jalosen 93 tehopistettä. Paras ottelukohtainen pistekeskiarvo on Matti Hagmanilla kaudelta ; 2,48 pistettä ottelua kohden. Runkosarjan pistepörssin voittaja saa Veli-Pekka Ketola -palkinnon, joka on nimetty luettelossa kolmesti esiintyvän Veli-Pekka Ketolan mukaan. Nykyisen nimen palkinto sai 1995.


text:
Pelaaja voitti kyseisellä kaudella SM-liigan pistepörssin
Lihavoinnilla merkittyjen pelaajien peliura on edelleen käynnissä
"*" SM-liigan silloisen piste-ennätyksen haltija
OT="ottelut", M="maalit", S="syötöt", P="pisteet"


title: TJMod

text: TJMod (Trickjump Mod) on modifikaatio -peliin. Modin kehityksessä tähdätään kohti optimaalista trickjump -kokemusta.


title: Rationalisointi

text: Rationalisointi eli rationalisaatio voi tarkoittaa seuraavia asioita:


title: Iso-Britannia kesäolympialaisissa 1936

text: Ison-Britannian ja Pohjois-Irlannin yhdistynyt kuningaskunta osallistui nimellä Iso-Britannia Berliinin kesäolympialaisiin 1936 208 urheilijan joukkueella. Maa saavutti urheilulajeissa 13 mitalia, joista neljä oli kultaisia, seitsemän hopeisia ja kolme pronssisia. Kisojen mitalitilastossa Iso-Britannia sijoittui kymmenennelle sijalle.


title: Kesennuma

text: Kesennuma () on kaupunki Miyagin prefektuurissa Japanissa. Kaupunki perustettiin 1. kesäkuuta 1953. Vuonna 2015 kaupungin väkiluku oli 67 130 ja asukastiheys 202 ihmistä neliökilometriä kohden. Kaupungin pinta-ala on 332,44 neliökilometriä.Kesennuman pääelinkeinot ovat turismi ja kalastus. Kaupunki tunnetaan erityisesti jälkimmäisestä elinkeinosta, ja vilkkaaseen kalastussatamaan tuodaan muiden muassa tonnikalaa ja boniittia.


title: Seksiä, valheita ja videonauhaa

text: Seksiä, valheita ja videonauhaa () on yhdysvaltalaisen Steven Soderberghin esikoisohjaus, joka voitti vuonna 1989 Cannesin elokuvajuhlilla Kultaisen palmun. James Spader palkittiin parhaana näyttelijänä.


title: Seksiä, valheita ja videonauhaa

text: Elokuva kertoo miehestä, joka kuvaa videolle seksuaalisuudestaan kertovia naisia. Ennen pitkää hän alkaa vaikuttaa tutun avioparin suhteeseen.


title: Seksiä, valheita ja videonauhaa

text: "Seksiä, valheita ja videonauhaa" vaikutti merkittävästi independent-elokuvaan 1990-luvun alussa. Vuonna 2006 se valittiin säilytettäväksi Yhdysvaltain Kongressin kirjaston National Film Registryssä. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Salhojankadun Pub

text: Salhojankadun Pub on tamperelainen olutravintola. Se sijaitsee Tammelan kaupunginosassa Salhojankadun varrella. Ravintola on perustettu vuonna 1969, ja sen sisustus on edelleen pääosin alkuperäinen. Vuonna 1972 liikkeen perällä sijainnut keittiö purettiin ja sen tilalle tuli biljardinurkkaus.


title: Salhojankadun Pub

text: Salhojankadun Pub on Suomen vanhin edelleen toimiva brittityylinen pub. Vuonna 1995 se sai Vuoden Olutravintola -palkinnon.


title: Todd Storz

text: Robert ”Todd” Storz (8. toukokuuta 1924 Omaha, Nebraska – 13. huhtikuuta 1964) oli yhdysvaltalainen radioasemanomistaja, jota pidetään yleisesti TOP 40 -ohjelmaformaatin luojana.


title: Todd Storz

text: Storz osti yhdessä isänsä kanssa omahalaisen KOWH-radioaseman vuonna 1949. Radiotoimintaa ei tuohon aikaan pidetty taloudellisesti kannattavana liiketoimintana, johtuen ennen kaikkea television mukaantulosta kilpailuun mainostajista. Storz muokkasi aseman ohjelmistoa siten, että perinteisen ohjelmatarjonnan sijasta se alkoi keskittyä suosituimpiin hittikappaleisiin, joita soitettiin päivän aikana toistuvasti. Vastoin monien odotuksia uusi formaatti toimi, ja KOWH:n kuuntelijaosuus nousi aikaisemmasta neljästä prosentista neljäänkymmeneenviiteen vuoden 1951 loppuun mennessä. 1950-luvun puoleenväliin mennessä Storz oli hankkinut omistukseensa radioasemia muun muassa Kansas Citystä, New Orleansista, Minneapolisista ja Miamista. Nopeasti yleistyneellä TOP 40 -formaatilla oli suuri merkitys artistien kuten Elvis Presley suosioon.


title: Todd Storz

text: Storz kuoli sairauskohtaukseen 39-vuotiaana vuonna 1964. Hänet nimetiin National Association of Broadcasters Hall of Fameen vuonna 1987.


title: Musta narsissi

text: Musta narsissi ("Black Narcissus") on Emeric Pressburgerin ja Michael Powellin ohjaama brittiläinen elokuva vuodelta 1947. Se perustuu Rumer Goddenin samannimiseen romaaniin. Se on Himalajalla sijaitsevaan anglikaaniseen nunnaluostariin ja lähetysasemalle sijoittuva psykologinen draama. Sitä pidettiin yhtenä ilmestymisaikansa eroottisimmista brittiläisistä elokuvista.


title: Musta narsissi

text: "Mustan narsissin" kuvaajalle Jack Cardiffille myönnettiin siitä parhaan kuvauksen Oscar-palkinto.


title: Musta narsissi

text: "Musta narsissi" valittiin British Film Instituten vuonna 1999 kokoamalle listalle 1900-luvun sadasta parhaasta brittielokuvasta. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Tom Friendly

text: Tom Friendly on kuvitteellinen hahmo televisiosarjassa "Lost". Hahmoa esittää M. C. Gainey.


title: Tom Friendly

text: Jakson "Toinen nainen" takaumassa näytetään Tom kolme vuotta ennen Oceanic Airlinesin lennon 815 onnettomuutta. Tomilla on vilkas keskustelu Julietin kanssa. Hän mainitsee Julietin olevan kärsivällinen terapeutti Harper Stanhopea vastaan. Jakson "Äitiysloma" takaumassa Tom valvoo Ethanin edistymistä ja kritisoi tätä Clairen kidnappauksesta ennen ”listan” tekoa.


title: Tom Friendly

text: Ensimmäisen kerran Tom nähdään ensimmäisen tuotantokauden finaalissa valepartaa käyttävänä miehenä. Hän saapuu veneellä Michaelin, Waltin, Sawyerin ja Jinin lautan luo ja kidnappaa Waltin tovereidensa avulla sekä räjäyttää lautan.


title: Tom Friendly

text: Seuraavan kerran Tom nähdään kun Michael lähtee etsimään Waltia, ja Tom saa Michaelin kiinni. Matkalla valekylään Tom kohtaa Jackin ja selittää tälle rajoista sekä vaatii tätä ja ryhmäänsä luovuttamaan aseensa. Michael määrätään tuomaan listassa olevat henkilöt Toisten luo.


title: Tom Friendly

text: Jaksossa "Yhdessä elää, yksin kuolee" Tomin nimi ja ulkomuoto paljastetaan. Michaelin tuotua Jackin, Katen, Sawyerin ja Hurleyn väijytyspisteelle, Tom tainnuttaa ja vie heidät naapurisaarelle. Vain Hurley päästetään menemään.


title: Tom Friendly

text: Kolmannella tuotantokaudella Tom on aktiivisesti mukana Benin valvojana. Hänet mustamaalataan Sawyerin ja Katen paosta. Tom alkaa epäillä Julietia juonittelusta Beniä vastaan.


title: Tom Friendly

text: Neljännen kauden takaumassa Tom kohtaa Michaelin Manhattanilla. Tom kertoo Michaelille, ettei saari anna Michaelin kuolla ennen kuin tämä on suorittanut tehtävänsä. Tom neuvoo Michaelia työskentelemään Benille ja värvää tämän vakoojaksi "Kahana"-laivalle. Michaelin saavuttua satamaan Tom antaa Michaelille räjähteen ja käskee odottamaan päivän tai kaksi ennen kuin räjäyttää räjähteen laivalla. Hänen myös paljastettiin olevan homoseksuaali.


title: Tom Friendly

text: Palattuaan saarelle Tomin nähdään pelaavan jalkapalloa Jackin kanssa parakeilla. Toisten lähdettyä parakeilta Tom järkyttyy kun Ben aikoo viedä Locken Jacobin luo. Palattuaan mökiltä Ben käskee Tomia kymmenen muun kanssa menemään rannalle hakemaan raskaana olevat naiset selviytyneiden leiristä. Selviytyjät virittävät ansan, jossa kuolee seitsemän Toista. Tom onnistuu ottamaan Sayidin, Bernardin sekä Jinin kiinni ja vangitsee nämä.


title: Tom Friendly

text: Ben käskee Tomia tappamaan heidät. Tom ampuu kolmesti maahan hämätäkseen Jackiä. Jälkeenpäin Tom ilmaisee katumuksensa siitä, ettei hän tappanut panttivankeja kostoksi. Hurley pelastaa panttivangit Sawyerin ja Julietin kanssa. Tom antautuu, mutta Sawyer ampuu Tomin kostoksi Waltin kidnappaamisesta. Juliet hautaa Tomin viidakkoon muiden Toisten viereen.


title: Telakka (tietokone)

text: Telakka on tietokoneiden oheislaite, joka liitetään kannettavaan tietokoneeseen. Telakassa on kaikki liittimet (USB, DVI jne), joita tarvitaan esimerkiksi erillisen näytön, tulostimien tai tietokoneen muiden oheislaitteiden kanssa.


title: Telakka (tietokone)

text: Eri lisälaitteiden kaapeleita ei siis tarvitse liittää itse kannettavan tietokoneen liittimiin, ja kannettava tietokone saadaan irrotettua telakasta ja vietyä paikasta toiseen ilman aikaa vievää liittimien kytkemistä ja irrottamista.


title: Telakka (tietokone)

text: Pelikonsoleista Nintendo Switch käyttää konseptia.


title: Lee Cheol-ha

text: Lee Cheol-ha (s. 12. syyskuuta 1970, Soul) on eteläkorealainen elokuvaohjaaja ja käsikirjoittaja.


title: Banque de France

text: Banque de France on Ranskan keskuspankki. Sen perusti Napoléon Bonaparte 18. tammikuuta 1800. Keskuspankki on kuulunut Euroopan keskuspankkijärjestelmään vuodesta 1998. Sen pääjohtaja on vuodesta 2005 ollut Christian Noyer.


title: Autere

text: Autere voi tarkoittaa seuraavia:


title: Oikeusvaikutus

text: Oikeusvaikutus eli oikeusseuraamus eli oikeusseuraus tarkoittaa oikeudellisen ratkaisun teosta koituvia, oikeussäännösten määräämiä, usein kielteisiä seurauksia, kuten esimerkiksi korvausta tai rangaistusta. Ratkaisun tekijä ottaa huomioon oikeusjutussa toteennäytetyt tosiasiat ja valitsee niiden perusteella sovellettavat oikeussäännökset. Ne saattavat jättää päättäjälle paljonkin harkinnan varaa hänen valitessaan konkreettisia oikeusvaikutuksia.


title: Oikeusvaikutus

text: Yksityisoikeudessa velvoitteen täyttämättä jättämisen seuraamukseen liittyy pakkotäytäntöönpanotoimet eli velvoitteiden tehosteet, joita voidaan käyttää myös yksipuolisissa velkasuhteissa. Keskeisimpiä tehosteita ovat hinnanalennus, luontoissuoritus, menettämisseuraamus, pidättämisoikeus, sopimuksen purku, sopimussakko ja vahingonkorvaus. Rikosoikeudessa oikeusvaikutuksia ovat rangaistukset ja turvaamistoimet, kuten esimerkiksi eristäminen pakkolaitokseen, konfiskaatio ja moottoriajoneuvon kuljettajalle määrätty ajokielto. Hallinto-oikeudellisia seuraamuksia ovat esimerkiksi rikemaksu, seuraamusmaksu, julkinen huomautus tai varoitus.


title: Sofja Perovskaja

text: Sofja Lvovna Perovskaja (; 13. syyskuuta 1853 Pietari Venäjä – 15. huhtikuuta 1881 Pietari, Venäjä) oli venäläinen vallankumouksellinen ja narodnikki. Hän osallistui Aleksanteri II:n murhan suunnitteluun ja hänet tuomittiin kuolemaan.


title: Sofja Perovskaja

text: Sofja Perovskaja oli Pietarin kuvernöörinä toimineen Lev Nikolajevitš Perovskin tytär. Vuonna 1869 hän opiskeli Alartšinskin naistenkursseilla, vuonna 1870 lähti pois kotoa ja vuosina 1871–72 toimi niin sanotussa Tšaikovskin ryhmässä. Hän osallistui narodnikkien toimintaan Pietarissa ja maaseudulla. Tammikuussa 1874 Perovskaja pidätettiin mutta laskettiin sitten isänsä takuita vastaan vapaaksi. Tämän jälkeen hän asui äitinsä luona Krimillä.


title: Sofja Perovskaja

text: Heinäkuussa 1877 Perovskaja palasi Pietariin osallistuakseen niin sanottun 193:n oikeudenkäyntiin, jossa hänet vapautettiin syytteistä. Kesällä 1878 hänet karkotettiin Aunuksen kuvernementtiiin, mutta matkalla hän pakeni. Tämän jälkeen Perovskaja liittyi Zemlja i volja -järjestöön ja sen hajottua kesällä 1879 Narodnaja voljaan. Sen toimeenpanevan komitean jäsenenä hän osallistui Aleksanteri II:n murhayritysten valmisteluun. Keisarin kuolemaan johtaneen attentaatin olivat suunnitelleen Perovskaja ja hänen aiemmin pidätetty aviomiehensä Andrei Željabov.


title: Sofja Perovskaja

text: Murhan jälkeen Sofja Perovskaja vangittiin, tuomittiin kuolemaan ja hirtettiin Pietarissa Semjonovskin kentällä. Hän oli ensimmäinen Venäjällä valtiorikoksesta teloitettu nainen. Vuosina 1918–1991 Perovskajan nimeä kantoi Pietarissa Pieni Tallikatu (ven. "Malaja Konjušennaja").


title: Rintaro

text: Rintaro (jap. りんたろう) (s. 22. tammikuuta 1941, Tokio), oikealta nimeltään Shigeyuki Hayashi (林 重行) on japanilainen animaatio-ohjaaja. Hän on syntynyt Tokiossa, Japanissa 22. tammikuuta 1941.


title: Rintaro

text: Rintaro on yksi animaatiostudio Madhousen perustajajäsenistä. Hänen ohjaamansa televisiosarjat Galaxy Express 999 ja Captain Harlock perustuvat Leiji Matsumoton mangoihin.


title: Rintaro

text: Rintaron taiteilijanimi kirjoitetaan joskus virheellisesti muodoissa Rin Taro tai Taro Rin.


title: Denis Grebeškov

text: Denis Sergejevitš Grebeškov (, s. 11. lokakuuta 1983 Jaroslavl, Venäjän SFNT, Neuvostoliitto) on venäläinen jääkiekkopuolustaja. Hän on nykyisin ilman seuraa.


title: Denis Grebeškov

text: Grebeškov on voittanut kaksi jääkiekon maailmanmestaruutta Venäjän jääkiekkomaajoukkueessa vuosina 2008 ja 2009.


title: Denis Grebeškov

text: Grebeškov aloitti uransa kotikaupunkinsa Jaroslavlin joukkueessa. Jaroslavlin edustusjoukkueessa Venäjän pääsarjassa hän pelasi ensimmäisen kerran kaudella 2001–2002 ollessaan 17-vuotias. Los Angeles Kings varasi Grebeškovin kesän ensimmäisellä kierroksella. Hän pelasi Jaroslavlissa vielä seuraavan kauden voittaen Venäjän mestaruuden ennen kuin siirtyi Pohjois-Amerikkaan.


title: Denis Grebeškov

text: Los Angelesissa Grebeškov pelasi pääasiassa farmijoukkueessa AHL-liigan Manchester Monarchsissa. Maaliskuussa 2006 juuri ennen pelaajakauppojen takarajaa Los Angeles myi hänet Jeff Tambellinin kanssa New York Islandersiin, josta sai vaihdossa Mark Parrishin ja Brent Sopelin. Islandersissa Grebeškov mahtui NHL-kokoonpanoon ja hän pelasi loppukauden NHL:ssä.


title: Denis Grebeškov

text: Grebeškov ei päässyt sopimukseen Islandersin kanssa keväällä 2006 ja hän palasi vuodeksi Jaroslavliin. Islandersille jäi Grebeškovin NHL-oikeudet, jotka se myi Edmonton Oilersille helmikuussa 2007. Grebeškov pelasi Edmontonissa vajaat kolme kautta. Viimeisellä sopimuskaudella Edmonton myi maaliskuussa 2010 Grebeškovin Nashville Predatorsiin tulevan varaustilaisuuden toisen kierroksen varausta vastaan.


title: Denis Grebeškov

text: Grebeškov ei tehnyt uutta sopimusta minkään NHL-seuran kanssa, vaan solmi pelaajasopimuksen Venäjälle KHL-sarjassa pelavaan SKA Pietarin kanssa heinäkuussa 2010. Hän pelasi joukkueessa kaudet 2010–2013 kunnes palasi jälleen Edmontoniin.


title: Denis Grebeškov

text: Kausi sujui pääasiassa AHL-liigassa ja otteluita Edmontonissa kertyi vain seitsemän. Grebeškov päättikin palata kaudeksi 2014–2015 KHL:ään. Uudeksi seuraksi tuli HK Vitjaz. Vitjaz ei kuitenkaan kauden loputtua tarjonnut uutta sopimusta, vaan ilmoitti toukokuussa 2015 ettei Grebeškov jatka joukkueessa.


title: Mikael Andersson

text: Bo Mikael Andersson (s. Ruotsi) on pelaajauransa lopettanut ruotsalainen jääkiekkoilija. Andersson pelasi NHL:ssä 16 kauden aikana viidessä eri seurassa yhteensä 761 runkosarjaottelua. Hän on pelannut Ruotsin maajoukkueessa kuusissa aikuisten arvokilpailuissa ja oli mukana voittamassa vuonna 1992 jääkiekon maailmanmestaruutta.


title: Mikael Andersson

text: Andersson pelasi juniorina jääkiekkoa Västra Frölundassa, jossa hän pelasi myös ensimmäisen miesten pääsarjaottelunsa kaudella 1982–1983. Hän edusti Ruotsia kolmesti alle 20-vuotiaiden maailmanmestaruuskilpailuissa vuosina 1984, 1985 ja 1986. Vuonna 1984 hänet valittiin Ruotsin vuoden junioriksi. Kesällä 1984 Buffalo Sabres varasi Anderssonin ensimmäisellä kierroksella vuorolla 18. Andersson lähti syksyllä 1984 Buffalon harjoitusleirille, mutta hän ei mahtunut joukkueeseen ja Buffalo lähetti hänet takisin Ruotsiin. Syksyllä 1985 hän palasi Buffalon harjoitusleirille ja tällä kertaa hän mahtui Buffalon joukkueeseen. Ensimmäiset neljä kautta hän pelasi sekä Buffalossa, että seuran farmijoukkue Rochester Americansissa. Rochesterissa hän voitti AHL:n mestaruuden eli Calder Cupin vuonna 1987. Vuonna 1989 Andersson siirtyi Hartford Whalersiin, jossa hän pelasi kolme kautta. Hartfordissa Andersson pelasi farmijoukkueessa enää vain kaudella 1990–1991, jolloin voitti toistamiseen Calder Cupin.


title: Mikael Andersson

text: Andersson teki kesäkuussa 1992 neljän vuoden sopimuksen Tampa Bay Lightningin kanssa. Hän pelasi seurassa seitsemän kautta maaliskuuhun 1999, jolloin Tampa myi hänet Philadelphia Flyersiin. Philadelphiassa Andersson pelasi kuitenkin vain vuoden, sillä seura myi hänet helmikuussa 2000 New York Islandersiin, josta Philadelphia sai vaihdossa Gino Odjickin. Keväällä 2000 Andersson lopetti NHL-uransa ja palasi Ruotsiin, jossa pelasi vielä kolme kautta Västra Frölundassa. Viimeisellä kaudellaan 2002–2003 hän voitti seurassa Ruotsin mestaruuden. Jääkiekkouran jälkeen Tampa nimitti hänet kykyjenetsijäksi vuonna 2003.


title: Mikael Andersson

text: Andersson pelasi Ruotsin maajoukkueessa syksyllä 1991 Kanada-cupissa ja vuosina 1992, 1993 ja 1994 maailmanmestaruuskilpailuissa. Hän on lisäksi pelannut maajoukkueessa vuoden 1996 maailmancupissa ja Naganon olympialaisissa vuonna 1998.


title: Mikael Andersson

text: Anderssonin isä on jääkiekkoilija Ronny Andersson. Anderssonilla on myös kaksi veljeä, jääkiekkoilijat Thomas Andersson ja Niklas Andersson.


title: Vitali Proškin

text: Vitali Vasiljevitš Proškin (; s. 8. toukokuuta 1976 Elektrostal, Venäjän SFNT, Neuvostoliitto) on venäläinen jääkiekkoilija. Hänen pelipaikkansa on puolustaja. Hän pelaa Salavat Julajev Ufa -jääkiekkoseurassa. Proškin oli voittamassa Venäjän jääkiekkomaajoukkueessa MM-kultaa vuoden 2009 MM-kisoissa.


title: Dido-luokka (risteilijä)

text: Dido-luokka oli Britannian Kuninkaallisen laivaston ilmatorjuntaristeilijä luokka, johon kuului kuusitoista alusta, joista kuuden valmistaminen keskeytettiin havaittujen muutostarpeiden vuoksi. Näistä kuudesta "HMS Argonaut" oli kuitenkin jo liian pitkälle rakennettu, ja sen muutostyöt peruutettiin. Näin syntyi luokkaan kaksi alaluokkaa: Dido-luokka ja Bellona-luokka eli paranneltu Dido-luokka.


title: Dido-luokka (risteilijä)

text: Varsinaiseen Dido-luokkaan kuului yksitoista alusta. Luokan alukset oli varustettu puoliautomaattisilla 5,25 tuuman tykeillä. Voimansiirrolla varustetut asennukset mahdollistivat jopa 70 asteen korotuskulman käytön. Uusien tykkitornien hidas toimitus aiheutti alusten pääaseistuksen moninaisuuden.


title: Dido-luokka (risteilijä)

text: Alusten kylkipanssarointi oli 3-tuumainen ja kansi tuumainen konehuoneiden kohdalta. Peräsin oli suojattu samoin tuumaisella panssarilla. Ammusvarastot oli suojattu 2 tuuman kansipanssaroinnilla. Tykkitornien seinän paksuus oli 0,5 tuumaa.


title: Dido-luokka (risteilijä)

text: Vaikka kuuden vuoden 1939 hätäohjelmaan kuuluneen Dido-luokan risteilijän rakentaminen oli keskeytetty niin keskustelu mahdollisista muutoksista alusten vakavuuden parantamiseksi käyttöön otetuista aluksista saatujen kokemusten pohjalta jatkettiin. Vakavuuden parantamiseksi oli Q-torni poistettava, mutta muutokset olivat todellisuudessa paljon suurempia.


title: Dido-luokka (risteilijä)

text: Q-tornin poisto mahdollisti moniputkisen ilmatorjunta-aseen sijoittamisen sillan etupuolelle, mikä mahdollisti omalta osaltaan sillan korkeuden laskemisen, mikä paransi vakavuutta entisestään. Lisäksi siltaa siirrettiin eteenpäin, joka mahdollisti savutorven asentamisen suoraan sekä sen mataloittamisen. Edelleen aluksen sisätila ratkaisuja muutettiin ottamalla huomioon saadut kokemukset.


title: Dido-luokka (risteilijä)

text: Muutokset kohdistettiin viiteen alukseen, koska "HMS Argonautin" rakentaminen oli liian pitkällä, jotta sen muuttaminen olisi ollut mielekästä. Kaikki alukset rakennettiin myös toimimaan tarvittaessa lippulaivoina tekemällä sillalle tehtävän edellyttämät tilat.


title: Dido-luokka (risteilijä)

text: Aluksiin lisättiin 3/4 tuuman sirpalesuojaus ammusvarastojen sekä sillan ympärille. Alusten koneet olivat vastaavat kuin varsinaisessa Dido-luokassa. Aseistuksessa oli kolme neliputkista kaksinaulaista ja kuusi kaksiputkista sähkötoimista 20 millimetrin ilmatorjuntatykkiä.


title: Siivoustyön mitoitus

text: Siivoustyön mitoitus eli siivousmitoutus on työmenetelmä- ja työaikatutkimukseen perustuvaa siivoustyön määrälaskentaa joko käsin laskemalla tai ohjelmistosovelluksen avulla.


title: The Expendables

text: The Expendables on vuonna 2010 ensi-iltansa saanut Sylvester Stallonen ohjaama yhdysvaltalainen toimintaelokuva. Muita elokuvan päätähtiä ovat Jason Statham, Dolph Lundgren, Eric Roberts, Mickey Rourke, Jet Li, Randy Couture, Bruce Willis ja Arnold Schwarzenegger. Elokuva kuvattiin Brasiliassa.


title: The Expendables

text: Elokuva kertoo palkkasoturiryhmästä, joka matkustaa Etelä-Amerikkaan suorittamaan tehtävää, jonka tarkoitus on syöstä vallasta diktaattori.


title: The Expendables

text: Jatko-osat "The Expendables 2" ja "The Expendables 3" saivat ensi-iltansa vuosina 2012 ja 2014.


title: The Expendables

text: Barney Rossin johtama Expendables-palkkasotilasryhmä tunkeutuu rahtilaivaan Adeninlahdella ja pelastaa panttivankeja somalialaisilta merirosvoilta. Joukkoon kuuluvat Rossin lisäksi veitsiin erikoistunut Lee Christmas, itsepuolustuslajien taitaja Yin Yang, useat tuliaseet hallitseva Hale Caesar, räjähde-ekspertti Toll Road sekä Gunner Jensen, jonka tottelemattomuuteen Ross kyllästyy ja päättää erottaa hänet ryhmästä.


title: The Expendables

text: Herra Church tarjoaa uutta tehtävää Rossin lisäksi myös Trench Mauser -nimiselle miehelle, mutta Mauser päättää suosiolla luovuttaa tehtävän kilpailijalleen. Tarkoituksena on syöstää vallasta diktaattori kenraali Garza, joka hallitsee Meksikonlahdella sijaitsevaa Vilenan saarta. Ross lähtee Christmasin kanssa Vilenalle tapaamaan naispuolista Sandra-nimistä kontaktia, ja he saavat tietää, että entinen CIA-agentti James Munroe pitää Garzaa vallassa omien tarkoitusperiensä vuoksi. Sandra paljastuu kenraali Garzan tyttäreksi. Tiedusteluretki epäonnistuu, ja Ross sekä Christmas joutuvat pakenemaan saarelta. Sandra ei lähde miesten mukaan ja joutuu Munroen kiduttamaksi. Ross saa tietää, että Church on CIA-agentti, jonka todellinen kohde on Garzan sijaan Munroe, mutta CIA ei nähtävästi voi suoraan tappaa omaa agenttiaan.


title: The Expendables

text: Rossin ystävä Tool kertoo tarinan naisesta, jota hän ei kyennyt pelastamaan itsemurhalta. Ross päättää palata Vilenalle pelastamaan Sandran ja ottaa mukaansa Yangin. Matkalla kaunaa kantava Jensen alkaa jahdata entisiä kollegoitaan ja takaa-ajaa näitä hylätylle varastolle, jossa Jensen ryhtyy kaksintaisteluun Yangin kanssa. Kun Yang jää alakynteen ja Jensen uhkaa hänen henkeään, Ross pelastaa toverinsa ampumalla Jensenin. Ennen kuolemaansa Jensen kuitenkin kertoo Rossille hyödyllisiä tietoja. Lentokonehallissa Ross ja Yang kohtaavat muut Expendables-ryhmän jäsenet, jotka vaativat päästä mukaan Vilenalle.


title: The Expendables

text: Expendables-ryhmä hyökkää Garzan tukikohtaan. Garza on kuitenkin epäillyt Munroen lähettävän palkkasotilaita murhaamaan diktaattorin, minkä takia Rossin ryhmä joutuu taisteluun valmiustilassa olevia sotilaita vastaan. Monroe ja Garza riitelevät rahoista, ja lopulta Monroe tappaa diktaattorin. Ross tovereineen tuhoaa tukikohdan tuliaseilla ja räjähteillä. Taistelun aikana Monroe yrittää paeta Sandra mukanaan, mutta Ross ja Caesar estävät yrityksen tuhoamalla Monroen helikopterin. Ross ja Christmas tappavat Monroen ja pelastavat Sandran. Ross antaa tehtävästään saamansa palkkiorahat Sandralle, jotta tämä voi kunnostaa Vilena-saaren.


title: The Expendables

text:
Ryhmä palaa takaisin kotiin ja juhlii voittoaan Toolin luona. Samalla paljastuu, että Jensen on elossa. Itsevarmemmaksi kehittynyt Christmas onnistuu vihdoin heittämään veitsellään täysosuman maalitauluun.
Helsingin Sanomien Matti Rämön mukaan ”"The Expendables on tuulahdus 1980-luvun muskelitoiminnan mausoleumista. Vanhan liiton meininkiä pönkittävät muskelimäiskeen veteraanit, joita vilisee pienimmissäkin rooleissa. Näistä aineksista pitäisi saada aikaan nostalgista rymistelyä ja/tai vähintäänkin tahatonta komiikkaa, mutta Stallone ei kykene kumpaankaan."”


title: The Expendables

text: Nyt-liitteessä kolme kriitikkoa antoi elokuvalle tähtikeskiarvon 1,0.


title: The Expendables

text: Episodi-lehdessä kaksi kriitikkoa antoi elokuvalle pisteitä keskiarvona 2,50.


title: The Expendables

text: Iltalehden Tuomas Riskala antoi elokuvalle 4 tähteä viidestä.


title: The Expendables

text: IMDb.comin käyttäjäarvosteluissa (209 740 ääntä) elokuva on saanut 6,5 tähteä


title: Slussenin metroasema

text: Slussenin metroasema on Tukholman metron vihreän ja punaisen linjan asema. Slussen on myös Saltsjöbananin pääteasema. Metroasema sijaitsee Slussenin risteysalueella, lähellä Mälarenin eteläisempää lasku-uomaa, Söderströmiä, joka on Tukholman Vanhankaupungin ja Södermalmin rajana. Slussen on Tukholman metron toiseksi vilkkain asema: vuonna 2015 sen kautta kulki 86 000 matkustajaa päivittäin.


title: CB Bilbao Berri

text: Club Basket Bilbao Berri on espanjalainen koripalloseura Bilbaosta. Seuran edustusjoukkue pelaa maansa pääsarjassa, Liga ACB:ssä.


title: CB Bilbao Berri

text: Seura perustettiin vuonna 2000, jolloin se aloitti pelaamisen maan kolmannelta sarjatasolta. Sarjakausi 2000–2001 oli seuralta vaikea ja sen voittosuhde oli runkosarjan jälkeen 10–20. Tämän myötä joukkue joutui sarjakarsintaan, mutta voitti tämän otteluvoitoin 3–0 Alcaláa vastaan. Kaudelle 2001–2002 seura päätti panostaa niin paljon, että sarjanousu olisi mahdollinen. Joukkueeseen hankittiin muun muassa Tiago Splitter sekä Javi Salgado, ja joukkue saavutti runkosarjan päätteeksi voittosuhteen 23–7. Seura eteni pudotuspeleihin, joiden kautta se nousi maan toiselle sarjatasolle. Lisäksi joukkue voitti kauden aikana LEB Platan cup-mestaruuden.


title: CB Bilbao Berri

text: Bilbao pelasi toisella sarjatasolla kauden 2003–2004 loppuun asti. Joukkue voitti runksoarjassa 22 ja hävisi 12 ottelua, mikä oikeutti pudotuspelipaikkaan. Seura varmisti nousun pääsarjaan voitettuaan Baloncesto Leónin karsintaotteluissa. Kolmena ensimmäisenä pääsarjakautenaan Bilbao sijoittui parhaimmillaan kymmenen parhaan joukkoon. Kaudella 2007–2008 seura eteni supercupin loppuotteluun ja sijoittui sarjassa kuudenneksi. Bilbao osallistui kansainvälisiin sarjoihin ensimmäistä kertaa kaudella 2008–2009, jolloin se oli mukana Eurocupissa. Seura eteni välieriin asti, joissa se hävisi Himkille. Euroliigassa seura debytoi kaudella 2011–2012, jolloin joukkue eteni puolivälieriin. Tällöin se hävisi TsSKA Moskovalle otteluvoitoin 1–3.


title: Pikku-Pelle

text: Pikku-Pelle () on yksi Hessu Hopon () monista sukulaisista. Hessun suku on jäänyt osittain hämärän peittoon, vaikka Hessun sukulaisia on vilahdellut hyvin monissa tarinoissa. Sukua esitellään paremmin TV-sarjassa Hopon poppoo ja monissa sarjakuvissa. Joissakin tarinoissa Pikku-Pelle myös auttaa Superhessua vaikeasti selvitettävissä tehtävissä.


title: Pikku-Pelle

text: Pikku-Pelle käyttää hattunaan ylioppilaslakkia, ja yleensä hänen muu vaatetuksensa on valkoinen T-paita ja mustat shortsit. Pikku-Pelle näyttää aivan Hessulta, mutta hän on paljon pienempi ja paljon älykkäämpi. Pikku-Pellellä on yleensä kädessään kirja.


title: Macaron

text: Macaron on pieni ranskalainen marenkimassaleivonnainen, joka valmistetaan kananmunan valkuaisesta, mantelijauheesta, tomusokerista, sokerista ja väri- ja muista lisäaineista. Niiden tunnettuja valmistajia ovat Ladurée ja Pierre Hermé.


title: Macaron

text: "Macaron parisien", pariisilainen macaron, viittaa leivonnaiseen, jossa on kaksi kiiltäväpintaista kuorta ja jotka on yhdistetty täytteellä. Täyte voi olla ganachea, voikreemiä tai hilloa. "Macaron traditionnel", perinteinen macaron, viittaa macaronin vanhempaan muotoon, joka valmistetaan samoista raaka-aineista kuin pariisilainen macaron. Perinteinen macaron muistuttaa yksinkertaista keksiä. "Macaron parisien" on näistä kahdesta nykyään tunnetuin.


title: Macaron

text:
Macaroneja ei tule sekoittaa "macarooneihin", jotka ovat keksileivoksia.
Sana "macaron" tulee italian kielen sanasta "maccherone" tai "macarone". Sana "macaron" esiintyi ranskaksi ensimmäisen kerran Rabelais´n tekstissä vuonna 1552, jossa se viittasi jälkiruokaan.


title: Macaron

text: Macaronin juuret löytyvät Italiasta, jossa niitä olisi valmistettu venetsialaisissa luostareissa 700-luvulta lähtien. Vaikka leivonnaisen leviäminen Ranskaan yhdistetään Katariina de' Mediciin, joka olisi tuonut ne Italiasta vuonna 1533 mennessään naimisiin Henrik II:n kanssa, niitä valmistettiin Ranskassa mahdollisesti jo vuonna 791 luostarissa Cormeryssa. 1600-luvulle tultaessa eri kaupungit Ranskassa, kuten Pariisi, Reims, Montmorillon, Saint-Jean-de-Luz ja Nancy, olivat tehneet siitä omat versionsa. Macaroneja valmistettiin varsinkin nunnaluostareissa. Macaronien kaupallinen myynti alkoi 1700-luvun lopulla, kun Ranskan vallankumouksen jälkeen luostareista häädetyt nunnat alkoivat myydä niitä. Nykyisen mallinen täytetty macaron sai alkunsa 1900-luvun alun Pariisissa joko Claude Gerbet'n tai Pierre Desfontainesin ansiosta, ja sitä alettiin nimittää "macaron parisieniksi" tai "macaron Gerbet'ksi". Lopullisen suosionsa se sai konditoria-kahvila Laduréen alettua myydä sitä.


title: Macaron

text: Muunnelma perinteisestä macaronista on japanilainen "makoron", jossa mantelijauho on korvattu maapähkinäjauheella. Se on yleensä myös maustettu Wagashi-tyyliin. Makoroneja on myynnissä Sendailla vain Japanissa.


title: Macaron

text: Myös Confiserie Sprüngli -niminen konditoria Sveitsissä myy macaronien kaltaisia leivoksia, Luxemburgerleita, jotka ovat muuten täysin samanlaisia kuin macaronit, mutta ne ovat ilmavampia ja pienempiä.


title: Macaron

text: Macaron-päivää, "Jour du Macaronia", vietetään vuosittain maaliskuun 20. päivänä. Sen perusti Pierre Hermé vuonna 2005. Päivän tarkoituksena on kerätä varoja tukemaan paikallisten hyväntekeväisyysjärjestöjen toimintaa. Nykyään päivän viettoon osallistuu kondiittoreita maailmanlaajuisesti.


title: Kansanhumanismin ABC

text: Kansanhumanismin ABC on Suomen humanistiliiton vuonna 1998 julkaisema kirja. Teoksen aloitteentekijä ja toimittaja oli Aaro Vaismaa. Kokoomateoksen aikaansaamiseksi liitto sai opetusministeriöltä lisämäärärahan. Kirjassa on julkaistu Suomen humanistiyhdistyksen ja Suomen humanistiliiton olemassaolon ajalta alustuksia ja kirjoituksia tarkoituksena antaa humanismista, humanisteista ja humanistiliikkeestä mahdollisimman selkeä kuva kaikille kiinnostuneille. Suuri osa teksteistä on peräisin Humanismin päiviltä, jotka on järjestetty vuodesta 1982 lähtien.


title: Kansanhumanismin ABC

text: Kirjan kannessa on lainaus bangladeshilaisen kirjailijan Taslima Nasrinin lausunnosta intialaiselle "Statesman"-sanomalehdelle:


title: Kansanhumanismin ABC

text: Lausunto nosti uskonnollista vihamielisyyttä Bangladeshissa. Nasrin joutui poliittisen fatwan uhriksi romaanillaan "Häpeä". Siinä kuvataan hinduperhettä, jonka kimppuun muslimit käyvät Ayodhyanin moskeijan hävityksen jälkeen. "Humanisti"-lehti 1/1995 julkaisi kirjailijan laajan haastattelun otsikolla ”Pako”.


title: Kansanhumanismin ABC

text: Kirjan alkusanoissa Humanistiliiton tuolloinen puheenjohtaja Gun Väyrynen lainaa Fridtjof Nansenin sanoja: ”Etiikan kytkeminen taruihin on arveluttavaa siten, että kun lapselle tarjotut tarut aikuinen hylkää, niin niihin kytketyn moraalin arvo samalla vähenee.” Hän toteaa maailman tarvitsevan yhteistä etiikkaa. Väyrynen toivoo kirjan toimijan lukijoittensa henkisen vapautumisen ja itsenäistymisen välineenä.


title: Kansanhumanismin ABC

text: Esipuheessa ”Humanistiliike Suomessa 30 vuotta” Aaro Vaismaan tunnuslauseena ovat liiton aikaisemman puheenjohtajan Jussi Pikkusaaren sanat: ”Humanismi on vaihtoehto uskonnoille ja uskontoiselle maailman- ja elämänkokemiselle. Se on vaihtoehto kaikille katsomuksille, jotka hakevat ihmisen ja muun luonnon ulkopuolelta tai ”olemuksesta” moraalista auktoriteettia, olemisen tarkoitusta, päämäärää tai suunnitelmaa.”


title: Kansanhumanismin ABC

text: Kari Saaren artikkeli ”Sekulaarihumanismin maailmankuva” on julkaistu aikaisemmin elämänkatsomustiedon 10-vuotisjuhlakirjassa "Arvot, hyveet ja tieto" (1995). Pekka Elon ja Juha Savolaisen artikkeli elämänkatsomustiedon ja filosofian rajankäynnistä on julkaistu aikaisemmin "Arvot, hyveet ja tieto" -kirjassa ja myöhemmin eri otsikolla Feton verkkosivuilla.


title: Poikkeus sääntöön

text: "Poikkeus sääntöön" on suomalaisen rap-artisti Asteen ensimmäinen single hänen toiselta studioalbumiltaan "Surullisiilauluja". Kappaleen kertosäkeen pohjana on käytetty Bogart Co. -yhtyeen vuonna 1985 julkaistua "All the Best Girls" -kappaletta. ja sen on tuottanut MGI. Kappaleen kieli on suomi, kertosäe on laulettu englanniksi. Kappale valittiin The Voice -radiokanavan järjestämässä äänestyksessä "Suomen viralliseksi kesähitiksi 2009"."Poikkeus sääntöön" nousi YleX-radiokanavan "Himotuimmat"-listalla viikolla 16 suoraan listaykköseksi ja on ollut listalla toistaiseksi 14 viikkoa. Suomen viralliselle latauslistalle kappale nousi ensimmäisen kerran viikolla 20/2009 sijoittuen 13. sijalle. Latauslistan kärkipaikalle se nousi viikolla 27/2009. Virallisella singlelistalla "Poikkeus sääntöön" on ollut parhaimmillaan toisella sijalla, niin ikään viikolla 27.


title: This Is Our Night

text: This Is Our Night on Sakis Rouvasin esittämä kappale, joka edusti Kreikkaa Eurovision laulukilpailussa 2009. Kappale julkaistiin radiosoittoon 12. helmikuuta 2009, ja digitaalisesti ladattavaksi se tuli 25. helmikuuta. Se julkaistiin myös singlenä, joka sisältää myös Rouvasin kaksi muuta Kreikan 2009 euroviisukarsinnoissa mukana ollutta kappaletta. "This Is Our Night" on julkaistu myös Rouvasin "Irthes"-albumin erikoispainoksessa.


title: This Is Our Night

text: Laulukilpailun finaalissa kappale sijoittui seitsemänneksi.


title: Maria Albert

text: Maria Albert on yksi Tampereen Uimaseuran parhaista naisuimareista. Vuonna 2005 hän oli 200 metrin vapaauinnissa Suomen mestari.


title: Sasha Anttilainen

text: Aleksandr ”Sasha” Anttilainen (s. 19. joulukuuta 1986 Leningrad, Venäjän SFNT, Neuvostoliitto) on suomalainen jalkapalloilija, joka edustaa Veikkausliigassa pelaavaa FC KTP:tä. Hän on pelipaikaltaan hyökkääjä, joka pystyy pelaamaan keskellä tai laidalla.


title: Sasha Anttilainen

text: Pietarilaissyntyinen Anttilainen muutti perheineen Joensuuhun hänen ollessaan neljävuotias. Ennen ammattilaisuraansa Suomessa hän pelasi Zenit Pietarin akatemiajoukkueessa ja latvialaisessa Dinaburgissa, jonka riveissä hän debytoi Latvian korkeimmalla sarjatasolla Virslīgassa kaudella 2005. Kaudet 2006–2007 Anttilainen vietti lainalla Suomen Ykkösen Jipossa.


title: Sasha Anttilainen

text: Suomen korkeimmalle sarjatasolle Veikkausliigaan Anttilainen nousi kaudella 2008 KooTeePeessä. KooTeePeen pudottua sarjasta hän siirtyi IFK Mariehamniin, jota hän edusti kahden kauden ajan. Ura Maarianhaminassa päättyi polvivammaan kauden 2010 lopulla. Kauden 2011 kynnyksellä Anttilainen teki sopimuksen Myllykosken Pallon kanssa.


title: Ante Šimunać

text: Ante Šimunac (s. 12. tammikuuta 1984) on kroatialainen entinen jalkapalloilija. Hän lopetti urana vuonna 2011 ahvenanmaalaisessa IFK Mariehamnissa. Hän pelaa keskikentällä. Ennen IFK:hon siirtymistään hän on pelannut FC Bayern Münchenissä, FC Ismaningissa, BFC Wolfratshausenissa, TSV Großhadernissa, FC Anker Wismarissa, NK Zadarissa, Göztepe A.S.:ssä, NK Inter Zaprešićissa sekä venäläisessä FC Baltika Kaliningradissa.